Ιστορικά μονοπάτια: Στην κορυφογραμμή του Μπέλλες.\nΣτο βόρειο τμήμα του νομού Σερρών, ο ορεινός όγκος του Μπέλλες, αποτελεί το φυσικό σύνορο μεταξύ Ελλάδας και Βουλγαρίας. Ξεκινώντας από το Νέο Πετρίτσι, παίρνουμε τον δρόμο που οδηγεί στο Οχυρό Ιστίμπεϊ και λίγο πριν φτάσουμε, στρίβουμε αριστερά και περπατάμε στο μονοπάτι που οδηγεί στη θέση "Παπαδοπούλα".\nΜετά την είσοδο της Βουλγαρίας στην Ευρωπαϊκή Ένωση, έχει πρακτικά καταργηθεί η φύλαξη στα σύνορα μεταξύ των δύο χωρών. Σε κάποια σημεία της διαδρομής, είναι ορατό και προσβάσιμο ένα φυσικό αυλάκι, το οποίο αποτελεί την διαχωριστική γραμμή και κυριολεκτικά μπορεί κάποιος να πατήσει με το ένα πόδι σε ελληνικό και με το άλλο σε βουλγαρικό έδαφος.\nΣτη διαδρομή, τα οχυρωματικά έργα είναι διάσπαρτα. Η φιλική γείτονα χώρα, στα χρόνια του δευτέρου Παγκοσμίου Πολέμου, αποτελούσε τον υπ' αριθμόν ένα εχθρό και ο τότε κυβερνήτης της Ελλάδας Ιωάννης Μεταξάς, είχε ξεκινήσει αρκετά χρόνια νωρίτερα, να κατασκευάζει οχυρώσεις σε όλο το μήκος των συνόρων.\nΣτο άκρο της μήκους περίπου 6,5 χιλιομέτρων ορεινής διαδρομής, βρίσκεται το Οχυρό "Ποποτλίβιτσα". Ένα από τα 21 Οχυρά της "Γραμμής Μεταξά", η "Παπαδοπούλα" όπως λέγεται στα ελληνικά.\nΕίναι αρχές Απριλίου, αλλά σε υψόμετρο 1635 μέτρων και στο ανήλιο κομμάτι της διαδρομής, δεν έχει ξεκινήσει ακόμα η Άνοιξη. Τα τελευταία χιόνια και η ομίχλη, κάνουν το βάδισμα αρκετά δύσκολο, μέχρι να φτάσουμε στην άκρη του βράχου, όπου βρίσκεται η νότια είσοδος του Οχυρού.\nΤο Οχυρό Παπαδοπούλα, είναι το πρώτο ξεκινώντας από δυτικά, από τα 21 Οχυρά της "Γραμμής Μεταξά", η οποία εκτείνεται ως τη Ροδόπη. Η κατασκευή του δεν είχε προλάβει να ολοκληρωθεί στις 6 Απριλίου 1941, όταν ξεκινησε η επίθεση των Γερμανών, με συνέπεια η μαχητική του ισχύς να είναι περιορισμένη. Παρά το ημιτελές της κατασκευής του, απέκρουσε με επιτυχία συνεχείς επιθέσεις, μέχρι και αργά το βράδυ της δεύτερης μέρας. Στη συνεχεια όμως, τα γερμανικά στρατεύματα κατάφεραν να καταλάβουν το ύψωμα, και να επιδοθούν στην καταστροφή των έργων. Στις 8 Απριλίου, μετά από ολική καταστροφή, ο διοικητής του Οχυρού, Λοχαγός Θελούνης, αναγκάστηκε σε παράδοση.\nΣήμερα, η Παπαδοπούλα, όπως και ολόκληρη η "Γραμμή Μεταξά", έχει αφεθεί στο έλεος της εγκατάλειψης. Στην κάθοδό μας στις στοές, που άλλοτε ήταν γεμάτες από στρατιώτες, έτοιμους να υπερασπιστούν την πατρίδα μέχρι τελικής πτώσης, συναντήσαμε νυχτερίδες, έντομα και στο βάθος ακούσαμε τις φωνές μάλλον από μια λύκαινα με τα μικρά της. Οι μεταλλικές κατασκευές της γίνονται λεία των κυνηγών μετάλλου. Σιγά σιγά γίνεται ένα με τη φύση, θυμίζοντάς σε όσους αποφασίζουν να περπατήσουν στα μονοπάτια της, την ξεχασμένη ιστορία της πατρίδας μας.


Χατζηγιοβάνης: «Δεν μπορώ άλλο» - Leoforos.gr\nΟ εξτρέμ του Παναθηναϊκού ανυπομονεί να μπει στο γήπεδο κι αναφέρθηκε στα γκολ που ξεχωρίζει έως τώρα στην καριέρα του.\nΣτις δύσκολες συνθήκες που αντιμετωπίζουν οι ποδοσφαιριστές αναφέρθηκε ο Τάσος Χατζηγιοβάνης.\nΟ 23χρονος εξτρέμ του Παναθηναϊκού σε συνέντευξη που παραχώρησε στο instagram και συγκεκριμένα στη Σοφία Τουντούρη, μίλησε για το πώς περνάει το διάστημα της αποχής.\n«Έχουμε πάρει κάποιο πρόγραμμα από την ομάδα κι έχουμε προμηθευτεί μπάλες και τα κατάλληλα υλικά για την εκγύμνασή μας. Το πρόγραμμα το ακολουθεί κάθε παίκτης, έχει σταλεί στο e-mail και περιλαμβάνει τρέξιμο, γυμναστήριο και διάφορες ασκήσεις με μπάλα. Η ώρα περνάει με προπόνηση, playstation, φαγητό», είπε αρχικά ο Χατζηγιοβάνης και πρόσθεσε:\n«Μου έχει λείψει πολύ το γήπεδο. Μίλησα με τον αρχηγό (σ.σ. τον Κουρμπέλη) και του είπα «δεν μπορώ άλλο». Μου είπε ότι «όντως είναι πολύ δύσκολο». Λες και κάνουμε προετοιμασία μόνοι μας. Η μπάλα δεν ξεχνιέται, αλλά σίγουρα μας επηρεάζει η αποχή. Είναι διαφορετικό να τρέχεις στο γήπεδο με αλλαγές κατεύθυνσης, μπάλα και αντίπαλο. Όχι μόνο εγώ, όλοι θα επηρεαστούν λόγω της συχνής επαφής με τη μπάλα, αλλά και σε ρυθμό, αντοχή, αλλά όσο πιο πολύ δουλέψεις τώρα, τόσο πιο γρήγορα θα επανέλθεις όταν χρειαστεί».\nΓια το πώς εξελίχθηκε σχολίασε: «Δεν πίστευα ποτέ ότι μπορώ να φτάσω σε αυτό το επίπεδο, αλλά από μικρός έλεγα θέλω να γίνω ποδοσφαιριστής. Στην οικογένειά μου ατό έλεγα συνέχεια. Ήμουν και στη Μυτιλήνη και σκέφτεσαι σε ένα νησί ποιος θα με δει. Πήγαμε στην Αθήνα για τουρνουά, με είδαν και ετοιμαζόμουν με την ομάδα να γυρίσω πίσω. Τότε, με πήραν οι γονείς μου και μου είπαν ότι κάλεσαν από τον Παναθηναϊκό και θα μείνω στην Αθήνα για δοκιμαστικά. Μετά όλα πήραν τον δρόμο τους.\nΣ’ ερώτηση για ποιο γκολ ξεχωρίζει μέχρι τώρα, απάντησε: «Νομίζω δύο είναι. Το γκολ μέσα στον Άρη (σ.σ. με το πέναλτι στο 90’ σε στυλ Πανένκα) κι αυτό που έβαλα με τον ΠΑΟΚ τον Φλεβάρη σε ένα μεγάλο ματς, με αρκετό κόσμο στο γήπεδο και μία καυτή ατμόσφαιρα».\nΟ Χατζηγιοβάνης, παράλληλα, ανέβασε κι ο ίδιος στον λογαριασμό του μέρος του προγράμματος που ακολουθεί και που περιλαμβάνει τρέξιμο στον διάδρομο.


Aplusm | γραφεία Sentio Solutions Feel - Aplusm\nγραφεία Sentio Solutions Feel\nΈργο: Γραφεία Sentio Solutions – Feel wristband.\nΤοποθεσία: Κατεχάκη, Αθήνα\nΕμβαδό: 250 τ.μ.\nΦωτογραφίες: Κλεάνθης Δημήτρης\nΗ μελέτη αφορά στο σχεδιασμό των νέων γραφείων της εταιρείας Sentio Solutions – Feel wristband σε έναν χώρο 250 τ.μ.\nΒασικό στόχο της πρότασης αποτελεί η δημιουργία ενός συνόλου ικανού να απαντήσει στις σύγχρονες ανάγκες του πελάτη, μιας startup εταιρείας, της οποίας το κύριο χαρακτηριστικό είναι η συνεργασία και η ανταλλαγή απόψεων μεταξύ των εργαζόμενων. Για τη διευκόλυνση της απρόσκοπτης επικοινωνίας μεταξύ του δυναμικού της εταιρείας και των πολλαπλών ομάδων που την απαρτίζουν επικράτησε η ιδέα της ανοιχτής κάτοψης.\nΕισερχόμενος συναντά κανείς τους χώρους αναμονής και υποδοχής. Κεντρικά, αναπτύσσεται ο κύριος εργασιακός χώρος με διάταξη που προάγει τον διάλογο και την συνεργασία και στη συνέχεια εντοπίζεται η ομάδα των τεχνικών σε απόσταση από τις υπόλοιπες ομάδες με μεγάλες ραφαρίες, πάγκους εργασίας και ιδιωτικότητα.\nΣτις παρειές του χώρου, τοποθετούνται χρήσεις με αυξημένες απαιτήσεις ησυχίας και ιδιωτικότητας όπως οι χώροι συνεδριάσεων, ο χώρος κουζίνας, φαγητού και δύο phone booths.\nΟι χώροι συνεδριάσεων είναι περιοχές ικανές να φιλοξενήσουν τα ημερήσια meetings, κλειστοί με γυάλινα πετάσματα που υποστηρίζουν την ταυτότητα μιας crystal clear εταιρείας με αισθητή την διάθεση της απόλυτης διαφάνειας.\nΟ χώρος τραπεζαρίας – φαγητού φιλοξενεί τους χρήστες κατά τη διάρκεια του γεύματος προκειμένου να συζητήσουν και να ξεφύγουν στιγμιαία από τους ρυθμούς της δουλειάς. Δύο κλειστά, ηχομονωμένα booths προσφέρονται για απομόνωση και τηλεδιασκέψεις με την απαραίτητη ηρεμία.\nΒασική επιδίωξη της πρότασης είναι η δημιουργία χώρων με υψηλή αισθητική και ποιότητα για τη βελτίωση της καθημερινότητας των εργαζομένων και ευχάριστη παραμονή των επισκεπτών.\nΣτον χώρο της υποδοχής καθίσταται ευδιάκριτη η ταυτότητα της εταιρείας στον επισκέπτη με τα κατάλληλα χρώματα και το λογότυπο σε πρώτο πλάνο.\nΣτο χώρο εργασίας παρεμβάλλονται ελαφριά, διάτρητα διαχωριστικά που ταυτόχρονα υποδιαιρούν τις ξεχωριστές ομάδες (developers, customers service κλπ) και κρατούν τον χώρο ενιαίο. Οι κατασκευές αυτές εμπλουτίζονται με κισσούς και άλλα φυτά με στόχο τη δημιουργία ποιοτικού μικροκλίματος. Στην ίδια φιλοσοφία ένας κάθετος πράσινος τοίχος καταλαμβάνει έναν ολόκληρο τοίχο στον χώρο της τραπεζαρίας. Τέλος, μία διάτρητη κατασκευή από τσόχα παρεμβάλλεται μεταξύ του χώρου αναμονής και εργασίας και χρησιμεύει σαν οπτικό και ηχητικό όριο. Ταυτόχρονα, λειτουργεί ως ένα iconic structure που σε συνδυασμό με τον πράσινο κάθετο τοίχο και τα εταιρικά χρώματα προδίδουν στο σύνολο ζωντάνια και φρεσκάδα, έννοιες εφάμιλλες της φιλοσοφίας και των αρχών μιας τέτοιας εταιρίας.


MYTHOMANIA: ΕΙΝΑΙ ΟΛΑ ΜΙΑ ΠΛΑΝΗ\nΑρχική σελίδα Άρθρα Ομοερωτικές Σχέσεις Mythomania: Είναι όλα μια πλάνη\n<p>Έχεις γνωρίσει σίγουρα το μανάρι το ατελείωτο με το λουκ το απίστευτο, το στυλ το αέρινο και την όψη τη μαγική που σε κάνει και κομπλάρεις σε σημείο που δεν θυμάσαι ούτε το όνομά σου όταν πας να της μιλήσεις. Ωστόσο το κείμενο αυτό δεν την αφορά. Σήμερα επικεντρωνόμαστε στη τύπισσα η οποία δεν έχει κάτι το φοβερά ξεχωριστό στην όψη, είναι η κοπέλα η οποία δεν είναι χίπισσα, δεν είναι βίντατζ, δεν έχει ράστα και σαλβάρι. Δύσκολα μάλιστα καταλαβαίνει κάποιος έμπειρος αν είναι του κινήματος ή όχι. Το πρόβλημα είναι ότι δεν κάνει ούτε για girl next door, μιας και το φατσώνι της δεν έχει κάτι το ιδιαίτερο. Ένα ακόμη μεγαλύτερο πρόβλημα για την ίδια είναι το γεγονός ότι δεν έχει πολλά να μοιραστεί.\nΤις πρώτες φορές που θα βρεθείς μαζί της σε παρέα μάλιστα δύσκολα θα μιλήσει για τον εαυτό της. Ενώ θα έχετε διάφορα σκηνικά για να αφηγηθείτε με τους υπόλοιπους, η ίδια δεν φαίνεται να είχε επαφή ποτέ με κανένα από αυτά. Δεν έχει ζήσει κάποιο τρελό σκηνικό στο εξωτερικό, δεν έχει κάνει κάποια ερωτική τρέλα, δεν έχει χαθεί ποτέ στη μέση του πουθενά σταματώντας καμήλα με οτοστόπ.\nΌλα αυτά μέχρι τη στιγμή που έχετε βρεθεί πλέον πέντε - έξι φορές και αρχίζει να ανοίγεται. Ξαφνικά από τις αφηγήσεις της έχεις την αντίληψη πως η τύπισσα τα έχει ζήσει όλα, έχει τις πιο έξαλλες παρέες και είναι το πιο γρήγορο πιστόλι στην άγρια Δύση. Αφηγείται τρελά παραμύθια έρωτα και φαντασίας, τα οποία εσύ χάβεις, μιας και αδυνατείς να καταλάβεις αρκετά γρήγορα πως η τύπισσα είναι φέικ.\nΓια να μην πολυλογούμε η κοπελιά καταλήγει συνήθως να αποκόπτεται από την παρέα, μιας και το μόνο που έχει ποτέ να πει όταν βγαίνετε μαζί είναι μύθοι και τίποτα παραπάνω. Ωστόσο αυτό δεν λύνει το πρόβλημα. Δεν λέω, μπορεί η τύπισσα να είναι τέρμα σπαστικιά και να την παραμελείτε για άλλους λόγους. Εάν όμως η μόνη δικαιολογία είναι αυτό, τότε το μόνο που έχεις να κάνεις είναι να της δώσεις λίγη προσοχή και να εκμαιεύσεις την αλήθεια από μέσα της. Και ποιος ξέρει, ίσως είσαι η επόμενη και για πρώτη φορά αληθινή ιστορία που θα έχει να αφηγηθεί.


HERCOLANO: Γ. ΔΕΛΑΣΤΙΚ - «Oχι» είπαν πάλι οι διαγραφέντες\nΑνυποχώρητοι 37 βουλευτές. Πιθανότητες εισόδου στη Βουλή των δύο νέων αντιμνημονιακών κομμάτων\nΤο κόμμα Π. Καμμένου έχει ιδεολογική υπεροχή, ενώ εκείνο της Λ. Κατσέλη στοχεύει στους ΠΑΣΟΚτζήδες που τάσσονται υπέρ του Φ. Κουβέλη!\nΑπέτυχε παταγωδώς η επιχείρηση επιστροφής των διαγραφέντων βουλευτών του ΠΑΣΟΚ και της ΝΔ. Η προσπάθεια δελεασμού τους από τις αντίστοιχες ηγεσίες έπεσε στο κενό. Ενας και μοναδικός από τους 22 διαγραφέντες βουλευτές του ΠΑΣΟΚ «αλλαξοπίστησε» και ψήφισε «Ναι». Αλλά και στη ΝΔ 16 βουλευτές είτε είπαν εκ νέου «Oχι» είτε απείχαν από την ψηφοφορία. Μόλις 5 ήταν αυτοί που ανταποκρίθηκαν στην κατ' ουσίαν έκκληση του Αντώνη Σαμαρά και υπερψήφισαν τον εφαρμοστικό νόμο, ανοίγοντας τον δρόμο ενδεχόμενης επιστροφής τους στο κόμμα.\nΔεν υπάρχει η παραμικρή αμφιβολία ότι αυτό που ενδιαφέρει τα εκατομμύρια Ελλήνων πολιτών είναι τα ολέθρια για τα εισοδήματα και το βιοτικό τους επίπεδο μέτρα που ψηφίστηκαν τη νύχτα της Τρίτης προς Τετάρτη.\nΤο κόμμα του Π. Καμμένου έχει πρωτίστως μια ιδεολογική υπεροχή. Εμφανίζεται ως συνεχιστής της αντιμνημονιακής γραμμής στην οποία διαπαιδαγώγησε τους οπαδούς και ψηφοφόρους της ΝΔ ο Α. Σαμαράς. Στην αντιμνημονιακή γραμμή του, άλλωστε, εδραίωσε την πολιτική κυριαρχία του στο κόμμα της ΝΔ ο πρόεδρός της και βεβαίως καθόλου δεν ενθουσίασε τους δεξιούς ψηφοφόρους η «πολιτική κωλοτούμπα» του. Ο Π. Καμμένος δηλαδή απευθύνεται σε μια δεξαμενή ψηφοφόρων που ενστερνίζεται τα όσα λέει αυτός, ασχέτως αν παραμένει στη μεγάλη πλειοψηφία της στη ΝΔ. Αν μάλιστα υλοποιηθεί η προσχώρηση του Γιάννη Μανώλη με την απήχηση και τη διεισδυτικότητα που αυτός έχει στα λαϊκά και εργατικά στρώματα, η υπέρβαση του 3% θα αποδειχθεί εφικτή, βοηθούσης και της προσχώρησης αριθμού διαγραφέντων βουλευτών.\nΜεταβατικά σχήματα σε ρόλο καταλύτη\nΗ ίδρυση και η ενδεχόμενη κοινοβουλευτική εκπροσώπηση των δύο αντιμνημονιακών κομμάτων στον χώρο του ΠΑΣΟΚ και της ΝΔ κατά κανένα τρόπο δεν σημαίνει ότι τα κόμματα αυτά θα συνεχίσουν να υπάρχουν για μεγάλο χρονικό διάστημα. Η αιτία γέννησής τους (τα μνημόνια και η εξ αυτών απορρέουσα κυβερνητική πολιτική) τα καθιστά μεταβατικά κόμματα, όπως η Πολιτική Ανοιξη ή το ΔΗΚΚΙ στο παρελθόν. Είναι όμως βέβαιο ότι η δημιουργία τους και ιδίως η κοινοβουλευτική τους εκπροσώπηση, αν λάβει χώρα, θα παίξουν ρόλο καταλύτη στην αναμόρφωση του πολιτικού σκηνικού. Τα κόμματα αυτά θα καλύψουν τεράστιο κοινωνικό και πολιτικό κενό στη Δεξιά και στο Κέντρο, γι' αυτό και η επιρροή τους στις εξελίξεις θα υπερβεί κατά πολύ το ποσοστό τους.\nΑναρτήθηκε από ΓΕΩΡΓΙΟΣ ΓΕΩΡΓΙΑΔΗΣ στις 5:23 μ.μ.


Επίθεση Εθνικού κατά ΚΟΕ | Onsports.gr\nhome ΣπορΥγρός ΣτίβοςΕπίθεση Εθνικού κατά ΚΟΕ Κοινοποιήστε\nΕπίθεση Εθνικού κατά ΚΟΕ\tΣυντάκτης: Αγγελική Βύζικα Δημοσίευση: Πέμπτη, 16 Ιουνίου 2011 18.50\nΣε ανοιχτή επίθεση κατά της Κολυμβητικής Ομοσπονδίας Ελλάδος πέρασε ο Εθνικός, στη σημερινή συνέντευξη Τύπου του Ερασιτέχνη, στα γραφεία του συλλόγου στο Μικρολίμανο.\tΣτη συνέντευξη Τύπου ήταν παρόντες ο πρόεδρος, Νίκος Αναστασίου, ο γενικός γραμματέας και ταμίας, Γιώργος Τσάλτας, ο υπεύθυνος κολύμβησης, Γιάννης Χονδροκούκης και ο υπεύθυνος για την επανίδρυση του ποδοσφαιρικού τμήματος, Κωνσταντίνος Βιτζηλαίος, ενώ το παρών έδωσε ο επίτιμος πρόεδρος του συλλόγου και «πατριάρχης» του ελληνικού πόλο, Ανδρέας Γαρύφαλλος. Επίθεση κατά Ομοσπονδίας Αρχικά ο κ. Τσάλτας επιτέθηκε στην ΚΟΕ, λέγοντας: «Είμαστε αγανακτισμένοι για την αντιμετώπιση της Ομοσπονδίας και για την πλήρη παρανομία που επικρατεί εκεί. Δεν μπορεί να τη διοικεί ο κ. Γέμελος, ο οποίος είναι ομοσπονδιακός προπονητής, μαθαίνει πρώτος ό,τι αίτηση μεταγραφής κάνει ο Εθνικός και λέει πως οι μεταγραφές του Εθνικού δεν θα περάσουν, ενώ είναι ταυτόχρονα προπονητής στον Ολυμπιακό, τον Ηλυσιακό, την Άρτεμις και το Ν.Ο. Καβάλας. Είναι αυτό ισότητα; Η ΚΟΕ έχει μια ριζωμένη παλαιολιθική νοοτροπία 25 Ολυμπιακών και δεν το κρύβουν. Πριν από τρία χρόνια αρχίσαμε να δυναμώνουμε το κολυμβητικό τμήμα του συλλόγου και να ανταγωνιζόμαστε τον Ολυμπιακό. Αυτό δεν άρεσε στην Ομοσπονδία, που άρχισε να μας βάζει τρικλοποδιές, όπως στο περυσινό πρωτάθλημα στον Άλιμο, που ήταν όλη η Ομοσπονδία «στημένη» και ακύρωνε μόνο τους αθλητές του Εθνικού. Όταν πήραμε το πρωτάθλημα στην Κέρκυρα ενοχλήθηκαν κάποιοι, που αρχίσαμε να αμφισβητούμε τα πρωτεία του Ολυμπιακού. Οι άνθρωποι της Ομοσπονδίας υπερασπίζονται τα συμφέροντα του Ολυμπιακού».\nΑνατροπή διοίκησης Ακολούθως ο γενικός γραμματέας του Εθνικού κατηγόρησε ξεκάθαρα την Ομοσπονδία πως ενήργησε μεροληπτικά στην περίπτωση της μεταγραφής του Χρήστου Κατραντζή στον Ολυμπιακό από τους «κυανόλευκους». Κατήγγειλε επίσης, πως έγινε πλαστογραφία στο ιδιωτικό συμφωνητικό που υπήρχε με τον αθλητή και δήλωσε πως θα κινηθεί νομικά και κατά του αθλητή, αλλά και κατά της Ομοσπονδίας που έχει επικυρώσει αντίγραφο του ιδιωτικού συμφωνητικού.Ακόμα ο Γιώργος Τσάλτας μίλησε για αδικία κατά του αθλητή του Εθνικού· Κριστιάν Γκολομέεφ, στην προσπάθειά του να πιάσει το όριο για πρόκριση στο Παγκόσμιο Πρωτάθλημα κολύμβησης εφήβων-νεανίδων της Λίμα: «Το όριο στα 50μ. πεταλούδα ήταν 23.37, έμπαινε 2ος με ποσόστωση στην αποστολή, αλλά άλλαξαν το όριο κρυφά και το έκαναν 23.27, που δεν υπήρχε πουθενά φυσικά, για να είναι 3ος και να μείνει εκτός, ώστε να μπει άλλος αθλητής στη θέση του».\nΓια νέα διοίκηση Στη συνέχεια παρενέβη ο Ανδρέας Γαρύφαλλος, προτρέποντας τον πρόεδρο του Εθνικού, Νίκο Αναστασίου, να ηγηθεί νέας κίνησης για τη διεκδίκηση της προεδρίας της Ομοσπονδίας το 2012, που είναι προγραμματισμένες να γίνουν οι εκλογές και το λόγο πήρε ο κ. Αναστασίου λέγοντας: «Είναι τιμή μου και θα αποδεχτώ την πρόταση. Οι άνθρωποι της Ομοσπονδίας και ο κ. Διαθεσόπουλος είναι καθεστώς και όταν είσαι καθεστώς, κακά τα ψέματα, διαπλέκεσαι. Η ΚΟΕ προσπαθεί τον αυτοκράτορα του υγρού στίβου, τον Εθνικό, να τον πριονίσει, χρησιμοποιώντας διάφορες δικαιολογίες που δεν έχουν κανένα υπόβαθρο. Εμείς θα βρούμε άτομα ηθικά να τρέξουν και να δουλέψουν. Θα κάνουμε μεγάλο και δίκαιο αγώνα για να διεκδικήσουμε την προεδρία της Ομοσπονδίας».\tΚατηγορία: Υγρός Στίβος


Ούτε... παραγγελιά να είχε κάνει ο Πιτίνο | Blog - Γιώργος Κούβαρης | Gazzetta\nΌπως όλοι γνωρίζουν η άμυνα είναι -κυρίως- θέμα διάθεσης. Μπορεί κάποιος παίκτης να είναι μέτριος αμυντικός, αλλά αν η διάθεση που θα δείξει, η συγκέντρωση που θα έχει και η ενέργεια που θα βγάλει «αγγίξουν» το τέλειο, αυτομάτως γίνεται και καλός αμυντικός. Φανταστείτε αυτό να συμβαίνει σε όλους τους παίκτες που βρίσκονται στο παρκέ ποιο θα είναι το αποτέλεσμα... Το είδαμε στο 3ο δεκάλεπτο του αγώνα στο Μόναχο με το φοβερό 20-0 του Παναθηναϊκού, το ξαναείδαμε και απέναντι στον Ηρακλή.\nΔεν συγκρίνω καν τα δύο ματς και τις δύο ομάδες, έτσι; Απλά τονίζω ότι με την διαφορά στο +50 παρακαλώ (105-55) οι παίκτες των «πρασίνων» έβαζαν τα χέρια στα κλεψίματα, προσπαθούσαν να σταματήσουν πάσες με τα αγαπημένα deflections του Πιτίνο, κυνηγούσαν όλα τα hustle plays, έβγαζαν ενέργεια, πήδαγαν δύο-δύο στα ριμπάουντ και σε γενικές γραμμές έβγαζαν τεράστια όρεξη στην άμυνα και φοβερή συγκέντρωση. Άλλωστε πώς έφτασε ο δείκτης του σκορ σε τέτοια αστρονομικά νούμερα; Πραγματικά, είναι ασύλληπτα! Τόσο οι 130 πόντοι όσο και τα 21 τρίποντα...\nΑΝ και εφόσον ο Παναθηναϊκός δείξει την ίδια διάθεση και στα ματς της EuroLeague που ακολουθούν, μπορούν να αισιοδοξούν για κάτι πολύ καλύτερο. Όχι ότι δεν θα έρθουν ήττες και κακές εμφανίσεις. Φυσικά και θα έρθουν. Απλά το εστιάζω ως προς την όρεξη και την διάθεση που βγάζουν όλοι οι παίκτες, απόρροια και της ψυχολογίας τους την τελευταία εβδομάδα. Όπως αποδεικνύεται το «ηλεκτροσόκ» με την αλλαγή στην τεχνική ηγεσία ήταν επιβεβλημένο. Δεν είναι τυχαίο ότι όλη ομάδα παίζει καλύτερα από τότε. Και ακόμα δεν έχει καθίσει στον πάγκο ο... αναμορφωτής της περσινής ομάδας.\nΑν μη τι άλλο ο Ρικ Πιτίνο θα παραλάβει την ομάδα σε πολύ καλύτερη κατάσταση απ' ότι πέρυσι και με σαφώς καλύτερο ρεκόρ στην EuroLeague. 1ον) Πριν από την έλευση του Αμερικανού προπονητή ο Παναθηναϊκός είχε 6-8 ρεκόρ στην EuroLeague ενώ τώρα έχει 6-4. 2ον) Η ομάδα δεν είχε την ίδια ψυχολογία όπως τώρα αφού προέρχονταν από δύο σερί ήττες με Ρεάλ (εκτός) και Αρμάνι Μιλάνο (εντός). 3ον και κυριότερο ίσως;) Δεν είχε τους... σουτέρ για τους οποίους μιλούσε όπου στεκόταν και όπου βρισκόταν.\nΌσο για την άμυνα; «Το να βελτιωθείς στην άμυνα, μπορείς να το κάνεις μέσα από την προπόνηση. Όμως το σουτ θα παραμένει πρόβλημα» είχε πει κατά τη διάρκεια της περσινής αγωνιστικής χρονιάς. Μάλιστα θυμάμαι και τη συνέντευξη που είχαμε κάνει στον Ρικ Πιτίνο μαζί με τον Αντώνη Καλκαβούρα μετά τον αποκλεισμό από τη Ρεάλ Μαδρίτης όπου είχε πει χαρακτηριστικά: «Ήμασταν τρεις σουτέρ... μακριά από το Final 4».\nΟ Παναθηναϊκός φέτος έχει διορθώσει αυτό το πρόβλημα. Έχει παίκτες που μπορούν να σουτάρουν με πρώτο και καλύτερο τον Τζίμερ Φριντέτ, ενώ και οι παίκτες που ήταν πέρυσι στο ρόστερ έχουν βελτιώσει σε τεράστιο βαθμό τα ποσοστά τους και τον τρόπο με τον οποίο σουτάρουν (σ.σ. βοήθησε πάρα πολύ η δουλειά πέρυσι με τον Πιτίνο) όπως ο Καλάθης και ο Παπαπέτρου. Ο θρυλικός προπονητής και Hall Of Famer παραλαμβάνει μια ομάδα η οποία είναι... κομμένη και ραμμένη στα μέτρα του και στις προτιμήσεις του. Άλλωστε έχει βάλει και το δικό του χεράκι για τις επιλογές που έγιναν.\nΤο αν και εφόσον θα χρειαστεί κάποιες διορθωτικές κινήσεις θα το δούμε μέσα στις επόμενες εβδομάδες. Το σίγουρο είναι ότι η φετινή ομάδα, ούτε... παραγγελιά να ήταν.\nΥΓ: O Παναθηναϊκός έχει πετύχει φέτος έξι «κατοστάρες» σε οκτώ ματς και έχει μέσο όρο 107,4 πόντους! Μιλάμε για ασύλληπτο νούμερο για παιχνίδια τεσσάρων δεκαλέπτων σε επαγγελματικό επίπεδο!\nΥΓ2: Ο Φριντέτ έχει φέτος 14/25 δίποντα (56%), 26/35 τρίποντα (74%!!!) και 22/25 βολές (88%)!\nΥΓ3: Συνέχεια για τον Φριντέτ. Επειδή διάβαζα γενικά στα social media ότι ο Φριντέτ είχε βγάλει δυσαρέσκεια σε Κάουνας και Μόναχο για τον μικρό χρόνο συμμετοχής του. Αυτά δεν υπάρχουν. Ο Αμερικανός χαίρεται το κάθε δευτερόλεπτο στην ομάδα.\nΥΓ4: Μπεν Μπέντιλ. Ανεβαίνει και θα χρειαστεί για τον περιορισμό του Σενγκέλια. Τόσο αυτός, όσο και ο Μήτογλου. Άλλωστε οδηγός θα είναι το ματς με τη Μπάγερν με τον περιορισμό του Μονρό.\nΥΓ5: Ο Παναθηναϊκός πρέπει να προσέξει πολύ από εδώ και στο εξής και όλος αυτός ο ενθουσιασμός για το σερί και τον Πιτίνο να μην του γυρίσει μπούμερανγκ.


Η άρρωστη νοοτροπία μας βγήκε πάνω στον Τάσο Αρνιακό\nΠώς έφτασε ένα κακό χιούμορ να θεωρηθεί δείγμα ενός ρατσιστή;\nΔεν ξέρουμε αν μας έκανε τόσο κακό η ύπαρξη των φασιστόμουτρων της Χρυσής Αυγής στη Βουλή, ώστε να έχουμε την ανάγκη να απεμπολήσουμε από πάνω μας τη στάμπα και φτάνουμε να την κολλάμε σε όποιον βρίσκουμε εύκαιρο.\nΕίναι πάντως σαφές ότι έχουμε κάνει αχταρμά τα πάντα μέσα μας. Ψάχνουμε την παραμικρή αφορμή για να αντιπαρατεθούμε και να επιβάλλουμε αυτή που θεωρούμε ως ανωτερότητά μας στον άλλο. Μας αρέσει να εγκαλούμε και να υποδεικνύουμε.\nΟ Τάσος Αρνιακός είναι ένας άνθρωπος που αποφάσισε κάποια στιγμή να μετατρέψει σε stand up show την πρόγνωση του καιρού, χρησιμοποιώντας το χιούμορ της ηλικίας του, το χιούμορ του θείου που κάθεται με τη νεολαία. Είναι καλτ, είναι κιτς, είναι παλιακό, αλλά πάντοτε θες αυτόν το θείο στα γιορτινά τραπέζια.\nΤις περισσότερες φορές όμως, όταν απολαμβάνει κανείς τη δόξα που του έχει φέρει αυτό το χιούμορ, δεν είναι εύκολο να το παρατραβήξει και να χάσει την αίσθηση του τι είναι χιούμορ. Είπε λοιπόν ο Τάσος Αρνιακός να συνδέσει με χιουμοριστικό τρόπο το δελτίο καιρού με το θέμα που είναι το πιο έντονο στην επικαιρότητα και αφορά τους πρόσφυγες.\n«Στο έλεος των νοτιάδων θα συνεχίσει να βρίσκεται η χώρα μας και τις επόμενες ημέρες, γεγονός που συνεπάγεται συννεφιές, υγρασία, βροχές, καταιγίδες και υψηλές -για την εποχή- θερμοκρασίες, κυρίως στα δυτικά. Σε επαναλαμβανόμενα κύματα, όπως ακριβώς τα κύματα των προσφύγων που δεχόμαστε από τα ανατολικά. Μεταξύ δύο πυρών δηλαδή».\nΤελικά δεν ήταν χιουμοριστικό στο αποτέλεσμα. Αυτό που είπε ήταν κακό και αν το ακούγαμε από το στόμα ενός ρατσιστοφασίστα Χρυσαυγίτη, δεν θα καθόμασταν καν να το συζητήσουμε. Ο Τάσος Αρνιακός όμως δεν είναι τέτοιος. Αυτό που είπε ήταν στη χειρότερη ρατσιστικό. Αλλά ένα ολίσθημα με ρατσιστικές προεκτάσεις, δεν σε καθιστά ρατσιστή. Ειδικά όταν ο πρότερος βίος σου δεν έχει δείξει ποτέ τίποτα τέτοιο.\nΑυτό βέβαια είναι κάτι που δεν πρόκειται να ικανοποιήσει κανέναν και κανείς δεν θα συμφωνήσει. Είπε αυτό ο Αρνιακός, είναι ρατσιστής. Πρέπει να μπει στο κουτάκι, αυτό μας βολεύει. Πόσο έτοιμος είναι ο καθένας από εμάς να ακούσει τη σκληρή αλήθεια που θα μας βάλει όλους σε παρόμοιο κουτάκι; Αφού λοιπόν στήνουμε στον τοίχο τον Αρνιακό για μια…κοτσάνα, ένα κακό χιούμορ, μήπως να στήσουμε και τους εαυτούς μας;\nΔεν είπατε ποτέ μικροί ανέκδοτα που έβγαζαν τους Αλβανούς κλέφτες; Δεν λέγατε άλλα για τις χαζές ξανθιές; Δεν έχετε πει ποτέ τη λέξη “πού..ης”; Δεν έχετε κάνει ποτέ πράξεις που κάλλιστα θα μπορούσαν να σας βγάλουν σεξιστές, φαλλοκράτες, ρατσιστές; Έχετε και έχουμε. Είμαστε λοιπόν όλοι μας ρατσιστές; Όχι. Ειδικά άνθρωποι της γενιάς του κυρίου Αρνιακού κουβαλούν για πολλά χρόνια τα στερεότυπα και τα κατάλοιπα άλλων εποχών. Δεν είναι εύκολο να αποβληθούν επειδή εμείς το απαιτούμε.\nΑυτό δεν σημαίνει πως είναι ρατσιστής στο βάθος. Σημαίνει την πιο απλή και δίχως ανάλυση ανάγνωση. Του ξέφυγε, έκανε ένα λάθος, ας του δώσουμε έστω το πλεονέκτημα της αμφιβολίας, την ευκαιρία να ζητήσει μια ειλικρινή συγγνώμη.\n#αστείο με πρόσφυγες


ΕΛΛΗΝΩΝ ΑΝΑΒΑΣΙΣ: Πολύ αξιότιμη κυρία Angela Merkel, sehr geehrte Frau Angela Merkel,\nΟ Γερμανικός λαός μας δεν ανέχεται πλεον τον σφετερισμό του, όπως τον έχετε προγραμματίσει με τα απάνθρωπα τεχνάσματά μαζί με την Ευρωπαική Ένωση!\nΜε ποιο δικαίωμα ανυψώνεστε πάνω από την ψυχή του γερμανικού λαού, πάνω απο όλα τα ευρωπαϊκά έθνη; Έχει κάποιος σαν ένας καλός άνθρωπος τέτοια προνόμια, να γεμίσει την ζώσα ανθρωπότητα με σατανικά σύμβολα και είδωλα και να μας υποδουλώσει, να μας κλέψει και να μας δυσφημίσει μέχρι θανάτου μπροστά σ' όλο τον κόσμο, ακόμη και να μας υποχρεώσει να ανεχόμαστε την ατίμωση παιδιών. Είναι αυτά οι «χριστιανικές αξίες», τις οποίες θέλετε να μας διδάξετε;\nΤι εγκλήματα διαπράξατε, για όνομα του Θεού, με τη γερμανική κουλτούρα μας; Με ποιά αναίδεια έγιναν κάτω από μια ψεύτικη σημαία τα αγαθά της γερμανικής διανόησης και τεχνογνωσίας από τους Συμμάχους "ελευθερωτές" μας το 1918 και το 1945 κτήμα του κόσμου; Αυτά τα κλεμμένα διπλώματα ευρεσιτεχνίας είναι οι ουσίες, η πνευματική μας γερμανική κληρονομιά, τα οποία έγιναν παντού στον κόσμο το θεμέλιο της προόδου. Και εμείς είμαστε υποχρεωμένοι να πληρώνουμε για τη δική μας πνευματική κληρονομιά στο ταμείο του πολέμου σας. Και δυστυχώς έχετε καταχραστεί αυτή την πρόοδο, στρέφοντας όλη αυτή την τεχνολογία κατά της ζωής.\nΚυρία Μέρκελ, έχετε τρελαθεί, είστε η κατάρα αυτού του "λαού" και όλης της Ευρώπης!\nΌποιον και να υπηρετείτε, εσείς και όλα τα γνωστά μέλη των πολλών οργανώσεων των Χαζάρων, οι οποίοι σκόπιμα και παγκόσμια υποχρεώνουν όλα τα ζωντανά όντα να γονατίσουν.\nΗ ταλμουδική σας επιχειρησιακή άποψη είναι πλέον εμφανής σε όλο τον κόσμο και εξ ίσου σχιζοφρενής, όσο και οι απάνθρωπες πρακτικές που μας επιβάλλονται μέσω του αστυνομικού κράτους σας και της εισβολής του υψηλής τεχνολογίας BIG-Brother. Ο πραγματικός τρομοκράτης είστε εσεις, διότι εσεις παραδώσατε τον γερμανικό λαό μας στην φιλοπόλεμη λόμπι του U$RAEL, εν μέρει κατανοητό, μια και οι περισσότεροι βουλευτές στη γερμανική βουλή έχουν ένα ισραηλινό διαβατήριο.\nΚυρία Μέρκελ, εσεις δεν έχετε ενδοιασμούς να εξακολουθείτε να παραδίνετε ολόκληρη την ανθρωπότητα στο πυρηνικό λόμπι, αν και εδω και καιρό διατίθεται η Ελεύθερη Ενέργεια στην αγορά και παρά το ότι η πυρηνική ενέργεια αποτελεί αποδεδειγμένα μια ρεαλιστική απειλή για ολόκληρο τον πλανήτη!\nΔυστυχώς χρησιμοποιείτε αυτές τις ελεύθερες μορφές ενέργειας μόνο μυστικά ανάμεσα στην ελίτ σας, για να συνεχίσετε την αυθαίρετη κυριαρχία σας. Χρησιμοποιείτε την διαθέσιμη υψηλή τεχνολογία μόνο για την παγκοσμιοποίηση και τα απάνθρωπα μέτρα της υποδούλωσης των ανθρώπων. Τα ψέματα περι CO2 βρίσκονται ακόμη στην ημερησία διάταξη στην προσπάθειά σας να ξεζουμίσετε απο την ανθρωπότητα και τα τελευταία χρήματα της.\nΞέρετε ίσως ακριβώς, τι εσεις, εν πλήρη επίγνωση, προκαλείτε στον πλανήτη Γη; Αυτός ο πλανήτης μας είναι ένας ζωντανός οργανισμός και η Γη θα πάρει πάρει και πάλι πίσω το δίκαιό της. Θα δείτε, πού μας οδηγούν όλα αυτά. Τα καταφύγιά σας δεν θα σας βοηθήσουν σε τίποτε. Το έγκλημα κατά της ανθρωπότητας βρίσκεται υπό την εξουσία σας. Σ' αυτό περιλαμβάνονται το AIDS, η Monsanto, τα chemtrails, το HAARP, το Mindcontroll, ο καρκίνος και πολλά άλλα.\nΜίλησα προηγουμένως για την Ιερά οργή. Ναι, έτσι αισθανόμαστε εμείς οι πεφωτισμένοι Γερμανοί.\nΩστόσο δεν θα επιτρέψουμε στον εαυτό μας να κατέβουμε χαμηλά, απελευθερώνοντας την Ιερά Οργή σε βία.\nΤα όπλα μας είναι η Αλήθεια και το σπαθί των λέξεων, που θα σας εκθέσουν στο φως.\nΕίμαστε ένα εμφατικός και φιλειρηνικός λαός και εξυπηρετούμε με τις πράξεις μας την Δημιουργία.\nΕγω είμαι ενα έμψυχο όν, σε πλήρη κατοχή των ψυχικών μου δυνάμεων και ένα φυσικό πρόσωπο, βάσει της πολιτικής δήλωσης της οικογενειακής μου κατάστασής που έκανα στη Βόννη. Η ερώτηση μου για σας σήμερα είναι η εξής: Χρειάζεται να ξεδηλωθώ επίσημα απο την BIS (Bank for International Settlements) για να μην είμαι πλέον νομικά τυπικά μέλος των αποτρόπαιων πολεμοκάπηλων και δολοφόνων του NATO, UNO, EU, WHO, WWF και IWF;\nΣαν μια τίμια Γερμανίδα αρνούμαι επίσης να αναγνωρίσω, ότι το γερμανικό έθνος μας πρέπει να είναι μέλος της ΕΕ και του ΟΗΕ. Ο ΟΗΕ κατασκευάσθηκε μόνο για να κυνηγάει και να καταπιέζει εμάς τους Γερμανούς! Αυτά όλα είναι πολιτικές παγίδες και σκόπιμες κινήσεις, οι οποίες δεν έχουν καμία σχέση με την αλήθεια. Γι 'αυτό δεν πρόκειτα να υποταχθώ σε κανένα ψήφισμα του ΟΗΕ, για να βρώ το δίκαιό μου σε κάποιο δικαστήριο. Θα μας ακούσει ο Θεός!\nΕίναι πλέον καιρός να εξηγήσετε στο γερμανικό λαό μας όλη την αλήθεια. Η οποία να περιλαμβάνει τη σωστή διατύπωση του πολεμικού χρέους από τους δυο πρώτους παγκόσμιους πολέμους. Και την ορθή παρουσίαση τού εμφυτευμένου δόγματος ενοχής για την HC (Σύντμηση για την Aviaction – Hanseatische Luftreederei GmbH Co. KG, μια γερμανική αεροπορική εταιρία. Ε.Σ.). Καθώς και την πραγματική στρατιωτική εκπροσώπηση των Γερμανών του 3. Ράιχ στο διάστημα, σε πολλές στρατιωτικές βάσεις αυτού του κόσμου και και για όλες τις ήττες που έπρεπε να υποστούν οι Σύμμαχοι ύστερα απο την επίθεση τους ενάντια στο Neuschwabenland. Παρεμπιπτόντως, εδώ έσπασε επίσημα τον χειμώνα του 1947 η κατάπαυση του πυρός. Ως εκ τούτου, είμαστε ακόμα σε εμπόλεμη κατάσταση! Γι' αυτό, και μέχρι την πραγματική παρουσίαση της εξωτερικής πολιτικής, ισχύει ο στρατιωτικός νόμος SHAEF και αυτός επιτάσσει για κάθε δικαστήριο, δικηγόρο, δικαστικούς επιμελητές και άλλα όργανα επιβολής του (Κλέφτες!!) μια άδεια από την στρατιωτική κυβέρνηση. Πιστεύω επίσης, ότι είναι ρεαλιστικό να θεωρούμαστε εμείς οι Γερμανοί σαν οι νικητές του 2. Παγκοσμίου Πολέμου.\nΚανείς δεν σας δίνει το δικαίωμα να μας αντιμετωπίζετε σαν Goyim και σαν σφάγια ζώα, να μας αφήνετε χωρίς εναλλακτικές θεραπευτικές μεθόδους ανυπεράσπιστους στη φαρμακευτική βιομηχανία, να μας κάνετε ενέσεις με το ζόρι, να μας εμφυτεύετε στο σώμα μας Chips, να μας παραμορφώνετε και να μας εκτραχηλίζετε με την λογοκρισία σας στα ΜΜΕ, όπως αυτό γίνεται με μια συμπληρωματική συμφωνία ύστερα απο την λεγόμενη «Απελευθέρωση» μας. Εμείς δεν είμαστε βλάκες! Παρα το ότι η πνευματική επανεκπαίδευση που μας κάνατε μαίνεται ήδη στο λαό μας σαν καρκίνος, είμαστε ακόμα σε θέση να διοικήσουμε τη χώρα μας - την επικράτεια του Γερμανικού Ράιχ. Αν μας το αφήνατε και δεν μας κλεινατε συνεχώς στα ψυχιατρεία και στις φυλακές! Πόσο παράλογα είναι όλα αυτά, όταν εσείς ισχυριζόσασταν πρόσφατα, ότι η γερμανική αυτοκρατορία είναι μια αδέσποτη χώρα και ΕΣΕΙΣ θα θέλατε τώρα να μας φροντίζετε. Όχι ευχαριστώ!\nΠροίστασθε στην κορυφή μιας ανεύθυνης κομματικής δικτατορίας χωρίς καμία λαική εντολή. Το Ust-IdΝr. (το νούμερο αναγνωρίσεως ΦΠΑ) σας, DE 122116053 στην ιστοσελίδα σας www.angela-merkel.de το αποδεικνύει επαρκώς! Το παρελθόν και ο αληθινός πολιτικός προσανατολισμός σας μας είναι πάρα πολύ γνωστά. Το κόμμα σας, Christlich Demokratische Union - CDU (Χριστιανοδημοκρατική Ένωση), αναφερόμενο σε σχέση με το «χριστιανική», είναι μια απόλυτη βλασφημία!\nH Bundesrepublik Deutschland (BRD) ήταν απλά μόνο η διοίκηση των νικηφόρων συμμαχικών δυνάμεων, οι οποίες με μια εταιρεία περιορισμένης ευθύνης στοχρηματιστήριο (HR51411 στη Φραγκφούρτη), την διαχειρίζονται στο πλαίσιο του εμπορικού δικαίου. Αυτή η "BRD σας" δεν έχει κανενός είδους εθνική κυριαρχία και δεν έχει ούτε πολίτες, ούτε σύνταγμα.\nΗ BRD στην πραγματικότητα δεν είναι μια δημοκρατία, αλλά κατα την HLKO το κράτος-εχθρός των Γερμανών (HLKO είναι η Haager Landkriegsordnung, το πολεμικό δίκαιο της Ηάγης. Ε.Σ. ). Τα παιδιά μας διαποτίζονται εδώ και 60 χρόνια σε όλους τους σημαντικούς τομείς της γνώσης, με το αντίθετο της αλήθειας! Μας έχετε σκόπιμα κλέψει τον γερμανικό πολιτισμό και την ταυτότητά μας!\nΗ επαναφορά των εκατομμυρίων μεταναστών που μας φέρατε, είναι επίσης η υποχρέωσή σας, δότι δεν είναι υπεύθυνος γι' αυτό ο γερμανικός λαός μας, όπως και για το "κρατικό χρέος της BRD".\nΟ λαός μας βρίσκεται λόγω ελλείψεως ενός νομίμου κράτους σε μια ειρηνική και νομική αντίσταση! Αυτό είναι ένα λογικό αίτημα που καλύπτεται απο το διεθνές δίκαιο.\nΕνεργούμε σαν ενα γερμανικό συλλογικό όργανο που βρίσκεται σε αυτοάμυνα και παραμένουμε πιστοί στις γερμανικές αρετές μας!\nΟποιαδήποτε βία ενάντια στις ειρηνικές ενέργειές μας, όπως αυτή που υποφέρουμε εμείς τόσο καιρό από το αστυνομικό κράτος σας, θα ερμηνεύεται σαν ένα συνειδητό έγκλημα πολέμου και δεν θα παραγράφεται, σύμφωνα με την § 5 του Völkerstrafgesetzbuch - VStGB (Διεθνής Ποινικός Κώδικας. Ε.Σ.). Ο κάθε "δημόσιος υπάλληλος" στην BRD είναι γι' αυτό προσωπικά υπεύθυνος σύμφωνα με την § 823, 839 του BGB (Ομοσπονδιακού Ποινικού Κώδικα. Ε.Σ.).\nΗ εφημερίδα Goslarer Zeitung έγραφε μάλιστα, ότι η BRD έχει κατά πάσα πιθανότητα ένα "νομικό κενό":\nΜια μικρή σημείωση. Στις 02.07.11 η εφημερίδα Goslarer Zeitung ανέφερε, ότι η ομοσπονδιακή κυβέρνηση, σύμφωνα με το Ομοσπονδιακό Συνταγματικό Δικαστήριο, νομικά δεν έχει από τις 01.07.2011 μια δικαιοπρακτική ικανότητα. Συνέβη, δυστυχώς, ένα λάθος, διότι δεν συμφωνήθηκε με την αντιπολίτευση ένα νέο νομοσχέδιο. Αυτό θέλουν να το κάνουν μέχρι το Σεπτέμβριο. Αυτό σημαίνει, ότι το Ομοσπονδιακό Συνταγματικό Δικαστήριο επιβεβαίωσε, ότι από τις 01.07.2011 δεν υπάρχει νομικά δικαιοπρακτική κυβέρνηση.\nΣτεκόμαστε όρθιοι μέχρι ν' αλλάξουν τα πράγματα, και γι' αυτό θα μας συμπαρασταθεί ο Θεός μας.\nΕίθε η αλήθεια να ανοίξει και τα δικά σας μάτια!\nΗ αλήθεια μιλά από μόνη της, μόνο το ψέμα χρειάζεται νόμους (πρότυπα)!\nΒάσει αυτών των στοιχείων, βρίσκομαι εξωεδαφικά απέναντι στο BRD-κατασκεύασμά σας!\nΜε ειρηνικό και τίμιο γερμανικό χαιρετισμό\nΗ Susanne Kuni συνελήφθη τον περασμένο Σεπτέμβριο απο αστυνομικούς του Bundeskriminalamt που έκαναν έφοδο στο σπίτι της, της πέρασαν χειροπέδες, κατέσχαν τους υπολογιστές της και την κλεισαν στη φυλακή. Αφέθηκε αργότερα ελεύθερη, έχει μπλέξει όμως με τις δικαστικές αρχές. Όποιος θέλει να υποστηρίξει αυτή την θαρραλέα γυναίκα εδω είναι ο λογαριασμός της\nBIC-/SWIFT-Code της Baden-Württembergische Bank: ESSLDE66XXX\nΓια βοήθεια απο το εξωτερικό το προσωπικό της IBAN είναι:\nDE13 6115 0020 0101 3901 21\nΟι περισσότερες απο τις ιστοσελίδες της Susanne Kuni έχουν απενεργοποιηθεί:


Κάνοντας Πάσχα σε μια μικρή Ρουμάνικη Ορθόδοξη κοινότητα | HashMag\nΚάνοντας Πάσχα σε μια μικρή Ρουμάνικη Ορθόδοξη κοινότητα\nΔευτέρα 02/05/2016, 21:16\nΕυρισκόμενος σε μια μικρή πόλη της Νότιας Ιταλίας και μη υπάρχοντας στην περιοχή Ελληνική Ορθόδοξη εκκλησία, αποφάσισα να πάω σε μια Ρουμάνικη να κάνω Μεγάλη Εβδομάδα. Ομολογώ ότι στην αρχή είχα τις επιφυλάξεις μου καθώς μη καταλαβαίνοντας την γλώσσα θεώρησα ότι δεν θα μπορούσα να συμμετάσχω όπως και όσο θα ήθελα στους εσπερινούς, όμως η πραγματικότητα ήταν πολύ διαφορετική.\nΑπό την πρώτη στιγμή που μπήκα στον ναό μου έκαναν μεγάλη εντύπωση δύο πράγματα. Πρώτον, ότι στο ψαλτήρι ήταν απλοί άνθρωποι. Όποιος ήθελε πήγαινε και πρακτικά έψελνε όλος ο ναός μαζί. Το δεύτερο είναι ότι ο ιερέας καθόταν στο ψαλτήρι για μεγάλο διάστημα μαζί με τους πιστούς, κάνοντας έτσι να εξαφανίζεται κάθε ιεραρχία και διαχωρισμός μεταξύ πιστών-ιερατείου. Είναι το αντίθετο από αυτό που έβλεπα την προηγούμενη ημέρα στην ΕΡΤ. Ο Μητροπολίτης Πειραιώς να κάθεται σε έναν μεγαλόπρεπο θρόνο ξεχωρίζοντας τόσο πολύ από τον απλό λαό, κάτι το οποίο όταν το είδα μου έκανε αρνητική εντύπωση. Ομολογουμένως, πιθανόν, σε ότι είδα στην Ρουμάνικη εκκλησία να έπαιξε και ρόλο το πόσο μικρή κοινότητα είναι η συγκεκριμένη, και ακόμη ίσως και η έλλειψη ψαλτών (αν και υπάρχουν αρκετοί πιστοί ώστε να μπορεί να βρεθεί κάποιος να κάνει την δουλειά αυτή). Όμως η εικόνα ότι όλοι μαζί προσευχόμασταν μου άρεσε περισσότερο από το να καθόμουν απλώς να παρακολουθώ μια λειτουργία, όπως κάνω συνήθως.\nΗ εικόνα αυτή που είδα, μου έφερε ασυναίσθητα στο μυαλό τον κοινοτισμό. Η μη ύπαρξη ανωτέρων και κατωτέρων βαθμίδων. Ο ιερέας είναι ένας από τους πολλούς πιστούς και απλώς δίνει την κατεύθυνση. Ένοιωθα ότι αυτό το λειτουργικό έρχεται από πολύ μακριά κι επιβιώνει σε μικρές κοινότητες όπως αυτή. Ίσως, βέβαια, πάλι, να κάνω και λάθος. Ήταν απλώς μια αίσθηση, όχι αποτέλεσμα κάποιας εξειδικευμένης γνώσεως...\nΤο κερασάκι στην τούρτα ήρθε το βράδυ της Αναστάσεως και στην Κυριακή του Πάσχα. Το βράδυ της Αναστάσεως ο ιερέας (ένας πραγματικά εξαιρετικός και χαρούμενος άνθρωπος, που σε κάνει να αγαπήσεις ακόμη περισσότερο την ενορία) όταν με είδε, και καθώς θυμόταν ότι ήμουν Έλληνας, μου είπε με ένα πλατύ χαμόγελο «Χριστός Ανέστη» στα Ελληνικά. Ενώ την Κυριακή του Πάσχα, στον Εσπερινό της Αγάπης, με κάλεσε κοντά του να πω στα Ελληνικά το Ευαγγέλιο, μαζί με άλλους ανθρώπους, οι οποίοι το είπαν σε διάφορες γλώσσες. Μάλιστα, μετά την λειτουργία ήρθαν ορισμένοι ενορίτες και με ρωτούσαν με μεγάλο ενδιαφέρον από που είμαι.\nΑυτή η αίσθηση ότι συμμετέχεις ενεργά στην λειτουργία είναι μια αίσθηση που δεν μπορεί να αποτυπωθεί με λόγια, και δεν την είχα ξαναζήσει τόσο έντονα. Αυτό, πλέον, πιθανολογώ ότι έχει επιβιώσει σε πολύ λίγα χωριά στις Ορθόδοξες χώρες και σε ορισμένες Ορθόδοξες κοινότητες αλλόθρησκων περιοχών.\nΤο μόνο που μπορώ και θέλω να κάνω από την πλευρά μου, είναι να ευχαριστήσω από καρδίας την Ρουμάνικη Ενορία, και να αναφωνήσω μαζί τους «Hristos a înviat» (τουτέστιν: Χριστός Ανέστη).


Αξιολογήσεις επισκεπτών ibis Styles Bangkok Khaosan Viengtai, Μπανγκόκ, Ταϊλάνδη - Σελίδα 1\nΣχόλια Πελατών Αναλυτικά για ibis Styles Bangkok Khaosan Viengtai\nΚύριος λόγος για την επιλογή ibis Styles Bangkok Khaosan Viengtai: Τιμή\nΚύριος λόγος για την επιλογή ibis Styles Bangkok Khaosan Viengtai: Τοποθεσία\nΜεγάλη υπηρεσία, φοβερό εγκαταστάσεις. Σίγουρα θα μείνετε και πάλι.\n99% πολύ καλό\nΈνιωσα ότι η μονάδα κλιματισμού στο δωμάτιο μου δεν ήταν επαρκής. Έτσι, η αλλαγή του δωματίου.\nΗ κύρια πράγματα που μας άρεσε για αυτό το ξενοδοχείο, ήταν η καθαριότητα και το μεγάλο ντους. Άφθονη πίεση του νερού. Η τοποθεσία είναι επίσης πολύ καλή για τα αξιοθέατα, όπως το Βασιλικό Παλάτι και το Ναό, στη συνέχεια, ακολουθήστε επάνω με μια πολύ φθηνή διαδρομή με το φέρι, ένα πρέπει να κάνει. Το πρωινό ήταν πολύ καλό, με μεγάλη ποικιλία φαγητών για να διαλέξετε.\nΕίχα κάνει ένα ειδικό αίτημα για μη καπνίζοντες όροφος και διπλό κρεβάτι, από τα οποία πήραμε ούτε της. Προφανώς, δεν λαμβάνουν ειδοποίηση από αυτά τα αιτήματα. Είναι, επίσης, σκαμπίλι Έκρηξη στο κέντρο της περιοχής backpackers, (όχι ότι έχει πραγματική σημασία)\nΤο πρωινό είναι ποικίλες και πολύ καλό το προσωπικό ήταν ελαστικοί και χρήσιμη, αλλά όχι όλα, ο πελάτης είναι, μιλά αγγλικά Βρίσκεται στο κέντρο της συνοικίας backpacker, πριν από ένα χρόνο ακόμη η βέλτιστη, δεδομένου ότι στο κέντρο, αλλά και ήσυχη τοποθεσία, τώρα είναι διαφορετικά βλ. κατωτέρω\nΗ κατάσταση έχει επιδεινωθεί σε Πρβλ. με το προηγούμενο έτος, από τότε έχουν ανοίξει γύρω παμπ. Σε κάθε παιχνίδι από περίπου 19:00 το βράδυ η ταινία one-man και όλα αυτά ακούγονται το ίδιο, αν κάποιος έχει μια αίθουσα κάτω από την οδό. Για να δημιουργήσετε αντίγραφα είναι ήσυχη, αλλά δεν είναι τόσο συναρπαστική όσο πριν, ο δρόμος για να παρακολουθήσουν μόνο. Η εξυπηρετικότητα του προσωπικού έχει όρια, διότι, δυστυχώς, σημαντικό ποσοστό των οποίων κανείς δεν μιλάει αγγλικά, ούτε το προσωπικό στη ρεσεψιόν και όλων όσων που βρίσκονται σε επαφή με τους πελάτες, μιλούν τουλάχιστον αγγλικά. Έτσι, η αντίληψη αυτή δεν είναι πάντοτε εύκολο όταν έχετε πραγματικά μια ανησυχία. Για παράδειγμα, είχαμε ένα ποντίκι στο δωμάτιό μας, τα μεσάνυχτα και συμφώνησε στη ρεσεψιόν. Έστειλαν κάποιον από το προσωπικό καθαριότητας - όχι αγγλικά. Τέλος, κάποιος ήρθε ένα άλλο το οποίο η γλώσσα ήταν ισχυρή, αλλά η υπηρεσία ήταν, συναφώς, ότι είμαστε ένα πιάτο με ένα τεράστιο κομμάτι τυρί σε αυτό, άσκησε δηλητήριο ψεκάζονται περίπου. Τοποθετήστε το πιάτο στο πάτωμα και ο γραμματέας είπε ότι αν το ποντίκι είναι αλιεύεται, θα πρέπει να επικοινωνήσετε μαζί του. Μας προσέφεραν το βράδυ στην ερώτηση, δεν άλλους χώρους και οι πληροφορίες, επίσης, δεν δίνεται στο προσωπικό τις ημέρες. Κανείς δεν ζήτησε από το πώς είναι η κατάσταση. Είχαμε ακόμη και μερικές φορές κάθε χρόνο για να δώσει κάποιος άλλος ξέρει. Ως αντιπροσφορά, μας δόθηκε μια check-out σε 22 h το βράδυ, χωρίς να χρειάζεται να πληρώσει αυτήν την ημέρα ακόμα. Αυτή η ζήτηση ήταν εύκολα αντ 'αυτών δίνονται. Πριν από το ξενοδοχείο θα πρέπει να βγείτε έξω ήδη ενοχλητικό οδηγοί ταξί και οι οδηγοί tuk tuk παρενοχλούνται κατά την οποία, αν θέλετε να οδηγήσετε.\nκοντά στον ποταμό και ναούς και τα μέρη των διατροφικών / πόσιμο chioces\nΓειτνίαση με Khao San Road. Πρόωρη ελέγξετε in Κοντά στην πλειοψηφία των τουριστικά αξιοθέατα.\nΥπήρξε μια πολύ θόρυβο το βράδυ, αλλά λόγω της εγγύτητας των Khao San Road. Χρειάζονται Ωτοασπίδες.\nΚύριος λόγος για την επιλογή ibis Styles Bangkok Khaosan Viengtai: Φήμη\nΘα επανέλθουμε στις 17 Ιανουαρίου - μεγάλη εμπειρία, σας ευχαριστώ.\nΕμφάνιση ibis Styles Bangkok Khaosan Viengtai στο χάρτη σε Μπανγκόκ\nΑπό: USD 10\nΑπό: USD 21


Παραδοσιακή Ταραμοσαλάτα : Η διαχρονική συνταγή για ταραμοσαλάτα!\nΜια πεντανόστιμη ταραμοσαλάτα! Απλά υλικά όπως ο ταραμάς, το ψωμί, το ελαιόλαδο και το κρεμμύδι, παντρεύονται σε ένα υπέροχο ορεκτικό που πάντα αποτελεί τη βάση για το σαρακοστιανό τραπέζι την Καθαρά Δευτέρα.\nΕίναι κατάλληλη για τη νηστεία, αλλά είναι παράλληλα και μιαλιχουδιά που μπορούμε να απολαύσουμε όλο το χρόνο. Η παραδοσιακή συνταγή που σας προτείνουμε αποτελεί πάντοτε το δημοφιλέστερο ορεκτικό στο τραπέζι κάθε φορά που δίνει το παρόν!\n- 120γρ. λευκός ταραμάς\n- 180γρ. ψωμί (περίπου 8 φέτες του τοστ, μόλις αφαιρέσουμε την κόρα θα ζυγίζουν περίπου 120γρ.)\n- 1 μικρό κρεμμύδι (περίπου 60γρ), κατά προτίμηση λευκό, χοντροκομμένο\n- 5 κ.σ. φρέσκο χυμό λεμονιού\n- 130ml ελαιόλαδο (περίπου 1/2 κούπα)\nΠροετοιμασία: Σε ένα μπολ βάζουμε το ψωμί με νερό ώστε να καλυφτεί και το αφήνουμε να μουσκέψει καλά. Πριν το χρησιμοποιήσουμε το στραγγίζουμε καλά να φύγουν τα νερά.\nΣε ένα μίξερ τύπου "multi" (εναλλακτικά μπλέντερ), προσθέτουμε το κρεμμύδι και το χτυπάμε για να γίνει πολτός. Αν χρειαστεί με ένα κουτάλι σπρώχνουμε τυχόν άκοπο κρεμμύδι ξανά προς τις λεπίδες και ξαναχτυπάμε.\nΠροσθέτουμε τον ταραμά και χτυπάμε καλά να ανακατευτεί και να γίνει ομοιογενές. Βάζουμε το 1/3 από το ψωμί και χτυπάμε. Προσθέτουμε το 1/3 του λαδιού και συνεχίζουμε το χτύπημα.\nΕπαναλαμβάνουμε μέχρι να τελειώσουν το ψωμί και το λάδι. Ρίχνουμε το μισό χυμό λεμονιού, χτυπάμε να ανακατευτεί καλά. Τέλος προσθέτουμε και το υπόλοιπο λεμόνι, χτυπάμε καλά και σερβίρουμε. Καλή σας όρεξη!\n1. Τα υλικά πρέπει να προστεθούν λίγα λίγα και όχι όλα μαζί, ώστε να έχουμε ένα όμορφο και νόστιμο αποτέλεσμα.\n2. Προτιμήστε λευκό ταραμά αντί για κόκκινο. Όσο πιο λευκός ταραμάς,\nτόσο πιο νόστιμος είναι.\n3. Η ταραμοσαλάτα αυτή διατηρείται στο ψυγείο μας, 1-2 μέρες\n4. Σερβίρετέ την με ελιές, τουρσί και φρέσκο τραγανιστό ψωμί ή κριτσίνια.\nΜύδια Τηγανητά : Τραγανά και πεντανόστιμα!


Το Βουλγαρικό βέτο, οι εξελίξεις στη «Βόρεια Μακεδονία» και η στάση της Ελλάδας - apopseis.gr\nΠάρις Θασίτης 01/12/2021, 19:49 04/12/2021\nγράφει ο Πάρις Θασίτης.\nΜε μεγάλους τίτλους καλωσόρισαν οι εφημερίδες στην Ευρώπη και στην Ελλάδα την νίκη των «παιδιών από το Χάρβαρντ»  δύο αμερικανοσπουδαγμένων νέων πολιτικών (ή τεχνοκρατών σύμφωνα με την νέα μόδα), που υπόσχονται να φέρουν την Βουλγαρία πιο κοντά στην Ευρώπη και να χτυπήσουν την διαφθορά. Το τοπίο είναι εξαιρετικά ρευστό και το περιβάλλον στα Βαλκάνια ασταθές. Αμέσως μετά την νίκη αυτήν γεννήθηκαν προσδοκίες από την πλευρά της Βόρειας Μακεδονίας ότι το Βουλγάρικο βέτο θα αρθεί σύντομα… Για την ώρα μάλλον φρούδες οι ελπίδες.\n1) ΤΙ ΣΥΜΒΑΙΝΕΙ;\nΠαρά το πολιτικό χάος που έλαβε χώρα στην Βουλγαρία φέτος το 2021 με τις συνεχόμενες εκλογικές αναμετρήσεις, αυτό καθόλου δεν απέτρεπε ακόμη και υπηρεσιακές κυβερνήσεις να θέτουν βέτο στην ενταξιακή διαδικασία της Βόρειας Μακεδονίας στην Ε.Ε. Οι αιτίες (ή οι αφορμές;) είναι αρκετές και αξιοπρόσεκτες. Η Βουλγαρική Ακαδημία Επιστημών θεωρεί πως τόσο η ιστορία της Βόρειας Μακεδονίας όσο και η γλώσσα (η περίφημη «Μακεδονική») έχουν Βουλγαρικές ρίζες, κάτι που απορρίπτει πλήρως η άλλη πλευρά. Οι τόνοι είναι ιδιαίτερα αυξημένοι και στις δύο χώρες για το ζήτημα αυτό: «Θεωρώ τον εαυτό μου τον μεγαλύτερο πατριώτη, γιατί η μακεδονική γλώσσα και η μακεδονική ταυτότητα δεν αναγνωρίστηκαν ποτέ πριν και καθιερώθηκαν σε διεθνές επίπεδο. Σήμερα, είμαστε Μακεδόνες με μακεδονική γλώσσα…» αυτά έλεγε ο Ζάεφ πριν λίγο καιρό και η ελληνική πλευρά έκανε πως δεν άκουγε, σε αντίθεση με την βουλγαρική που αντέδρασε εντόνως. Αν όμως η κατάσταση έμενε στο θέμα της γλώσσας και της ταυτότητας τότε δεν θα υπήρχε μεγάλο ζήτημα. Όμως η πόλωση είναι απίστευτα μεγαλύτερη από αυτήν που αφήνουν να εννοηθεί τα εγχώρια ΜΜΕ. Τον μήνα Οκτώβριο το Βουλγαρικό ΥΠΕΞ διαμαρτυρήθηκε όταν έμαθε ότι δύο στρατιωτικά νεκροταφεία στην Βόρεια Μακεδονία καταστράφηκαν από την κατασκευή ενός αυτοκινητόδρομου, παρά το γεγονός ότι η ανακατασκευή τους είχε εγκριθεί το 2019. Σε άλλες δηλώσεις, ενδεικτικές της πόλωσης και του χάσματος που υπάρχει στα Βαλκάνια, ο δήμαρχος του Κουμάνοβο, παλαιότερα θέατρο μαχών με «αντάρτες» του UCK το 2015, δήλωσε πως δεν θα σβήσει από τα μνημεία την επιγραφή «Βούλγαρος φασίστας»! Την ίδια ώρα που η Βουλγαρία ζητάει επιτακτικά τόσο την κατοχύρωση της Βουλγαρικής εθνότητας στο Σύνταγμα της Βόρειας Μακεδονίας όσο και την απαλοιφή από τα μνημεία και τα βιβλία της ιστορίας των επιγραφών «Βούλγαροι φασίστες». Οι εκρήξεις δηλώσεων και κινήσεων από πλευράς Βουλγαρίας εντείνονται τα τελευταία δύο χρόνια και παρά το γεγονός ότι τόσο κατά το παρελθόν, όσο και πιο πρόσφατα κατά την είσοδο στο ΝΑΤΟ, η Βουλγαρία δεν έθετε προσκόμματα. Μάλιστα με την γειτονική χώρα είχε υπογράψει και Συνθήκη Φιλίας το 1999 η οποία ανανεώθηκε το 2017. Όμως το 2020 η Βουλγαρία έκανε την έκπληξη και έθεσε βέτο στην είσοδο της γείτονος στην Ε.Ε. Η πολιτική αυτή έχει την συναίνεση τόσο του πολιτικού συστήματος όσο και της κοινής γνώμης ενώ δύσκολα θα αλλάξει στο άμεσο μέλλον. Μάλιστα σε επίσκεψη της Επιτρόπου Διεύρυνσης της Ε.Ε με την συνοδεία του Πορτογάλου ΥΠΕΞ στην Σόφια τον Μάιο, σε μια απέλπιδα προσπάθεια να βρεθεί μια λύση στο θέμα των ενταξιακών διαπραγματεύσεων, η Βουλγαρική κυβέρνηση αρνήθηκε να άρει το βέτο λέγοντας χαρακτηριστικά ότι αν και υπηρεσιακή η κυβέρνηση, απολαμβάνει της στήριξης όλου του πολιτικού συστήματος. Ο (πρόσκαιρος όπως αποδείχτηκε) νικητής των προηγούμενων εκλογών (της άνοιξης) Slavi Tritonov δήλωσε προκλητικά πως: «Θα κάνουμε ό,τι είναι δυνατό για να στείλουμε τον πρώτο Βούλγαρο και την πρώτη Βουλγάρα στην NASA όπως και τον πρώτο Βορειομακεδόνα!» με τον Ζάεφ να απαντάει πως το έθνος του (sic) είναι η Μακεδονία! Παρά τις πιέσεις Γαλλίας και Γερμανίας στην Σύνοδο των Δυτικών Βαλκανίων ο Βούλγαρος Πρόεδρος Rumen Radev απαίτησε να λυθεί το ζήτημα της ιστορίας πρώτα πριν άρει το βέτο της η χώρα του.\nΜετά την πρόσφατη επανεκλογή του ο Πρόεδρος Radev προέβη σε σκληρές δηλώσεις διαβεβαιώνοντας πως: «Η νέα κυβέρνηση δεν θα κάνει παραχωρήσεις από εθνικές θέσεις όσον αφορά την ταυτότητα, τη βουλγαρική ιστορία και τα δικαιώματα των συμπατριωτών μας πέρα από τα σύνορα». Ακόμη και αν τα «παιδιά του Harvard» επιδιώξουν να αναθεωρήσουν το βέτο των τελευταίων δύο ετών, είναι αμφίβολη η αλλαγή πορείας αν διαφωνεί ο Πρόεδρος της χώρας και ένα μεγάλο μέρος της συμπολίτευσης και αντιπολίτευσης…\n2) ΜΙΑ ΠΙΘΑΝΗ ΕΡΜΗΝΕΙΑ ΤΗΣ ΚΑΤΑΣΤΑΣΗΣ…\nΘα αναρωτιέστε πολλοί/ες τι συμβαίνει σε αυτήν τη χώρα και επιμένει με τέτοια ένταση στο ζήτημα της βουλγαρικής ταυτότητας της Βόρειας Μακεδονίας, της γλώσσας και του γεωγραφικού προσδιορισμού, μιας και ισχυρίζονται επιπλέον ότι η πραγματική βόρεια Μακεδονία εντοπίζεται στην σημερινή νότια Βουλγαρία.\nΌλα αυτά όταν και οι δύο χώρες ανήκουν στο ΝΑΤΟ, επομένως τα περιθώρια άσκησης πολιτικής να μην είναι τόσο μεγάλα και ενώ το τοπίο των Βαλκανίων βράζει με την εμπλοκή της Ρωσίας, του ΝΑΤΟ και εσχάτως της Τουρκίας. Η Τουρκία μάλιστα είναι στρατηγική εταίρος τόσο της Βουλγαρίας, όσο και της Βόρειας Μακεδονίας και της Αλβανίας.\nΜάλιστα η συνοχή της Βουλγαρίας τίθεται υπό αμφισβήτηση υπό το φως τριών δεδομένων:\nΑ) του πληθυσμού της που βαίνει μειούμενος και εξαιτίας της σκληρής πολιτικής λιτότητας. Σύμφωνα με τα στοιχεία του Tim Judah η λέξη Βουλγαρία είναι συνυφασμένη με την δημογραφική καθίζηση. Από τις αρχές της δεκαετίας του ’80 όταν και έφευγαν μαζικά τουρκογενείς μουσουλμάνοι στην γειτονική Τουρκία, το τότε Σοσιαλιστικό καθεστώς προσπάθησε να δώσει κίνητρα σε έναν πληθυσμό που ήδη γερνούσε. Έκτοτε η δημογραφική κορύφωση ήταν τα 7.9 εκατομμύρια πληθυσμού το 1990 και έκτοτε η γειτονική χώρα βιώνει μια κατάρρευση της τάξης του 22.5% σύμφωνα με τις πιο αισιόδοξες εκτιμήσεις, ενώ μέχρι το 2050 η μείωση θα φτάσει το 35%, ήτοι λιγότερο από 5.5 εκ πληθυσμού! Όλα αυτά εν μέσω μιας βίαιης αναδιάρθρωσης της οικονομίας της επί τουλάχιστον δύο δεκαετίες. Ακόμη και στην «αναπτυξιακή» δεκαετία του 2010-2020, η μετανάστευση αυξήθηκε δραματικά. Από τις 308.089 Βούλγαρους που ζούσαν στην Ε.Ε το 2005, ο αριθμός εκτοξεύτηκε στις 890.000 το 2019!\nΒ) Μιας εξαιρετικά δραστήριας τουρκικής μειονότητας. Ενώ μέχρι το 1990 οι τουρκογενείς υπήκοοι απέφευγαν την Βουλγαρία, πλέον γινόμαστε μάρτυρες μιας αντιστροφής. Αφενός τουρκογενείς ανανεώνουν το βουλγάρικο διαβατήριό τους για να έχουν καλύτερη πρόσβαση στην Ε.Ε, αφετέρου επιστρέφουν μαζικά για να ανοίξουν δικές τους επιχειρήσεις ή ως συνταξιούχοι… Παράλληλα παρεμβαίνουν μαζικά και στις εκλογές. Στην Βουλγαρία το τουρκογενές μειονοτικό κόμμα λαμβάνει σταθερά ένα 12% των ψήφων και επηρεάζει τις εξελίξεις. Ας δούμε τι έγινε πρόσφατα. Ο υπηρεσιακός Αναπληρωτής Πρωθυπουργός και Υπουργός Εσωτερικών Boyko Rashkov κατήγγειλε την Άγκυρα ότι με δικές της ενέργειες «νόθευσε» τις πρόσφατες εκλογές, μιας και μόνο σε ένα εκλογικό τμήμα αποδήμων στην Σμύρνη ψήφισαν 1500 άτομα, κάτι αντικειμενικά αδύνατο. Την ίδια στιγμή που αυτό το κόμμα μάζεψε άλλες 80.000 (!) ψήφους από τμήματα αποδήμων σε Κωνσταντινούπολη, Άγκυρα, Προύσα και Σμύρνη, ενέργεια που η Τουρκία απέρριψε με νότα διαμαρτυρίας…\nΓ) Ακόμη χειρότερα, η Βουλγαρία δεν διαθέτει τακτικές Ένοπλες Δυνάμεις και αυτές είναι σε κάκιστη κατάσταση δεκαετίες τώρα. Από το 1991 καταργήθηκε η υποχρεωτική θητεία, ενώ ένας αναγκαίος επανεξοπλισμός έλαβε χώρα μόλις πρόσφατα το 2018-2019μετά από ένα κενό τριάντα χρόνων! Σε δηλώσεις του ο τότε Υπουργός Άμυνας δήλωσε πως επανεξετάζεται η επαναφορά τόσο της υποχρεωτικής θητείας, όσο και μιας αναδιοργάνωσης των Ενόπλων Δυνάμεων μιας και αυξάνεται τόσο ο κίνδυνος αποσταθεροποίησης των Βαλκανίων, όσο και ο εξ Ανατολών κίνδυνος με μια Τουρκία να έχει στο έδαφος της εκατομμύρια πρόσφυγες και μετανάστες έτοιμους να εισέλθουν ανά πάσα στιγμή σε βουλγαρικό έδαφος… Η κοινή γνώμη μάλιστα συντριπτικά στηρίζει τέτοιες κινήσεις ανασυγκρότησης…\nΕξηγήσαμε παραπάνω ότι η στάση της Βουλγαρίας απέναντι στην Βόρεια Μακεδονία δεν αποτελεί ένδειξη «ισχυρογνωμοσύνης», αλλά μια προσπάθεια αντεπίθεσης του Βουλγαρικού πολιτικού συστήματος σε εποχές ασταθείς. Και με έντονο τον κίνδυνο η Βουλγαρία να αποσυντεθεί υπό το βάρος μιας θνήσκουσας οικονομίας, της έλλειψης νέου κόσμου και μιας ανησυχητικής υβριδικού τύπου περικύκλωσης από την Τουρκία. Η στάση της λοιπόν απέναντι σε μια ολοένα και πιο αυθάδη γείτονα χώρα είναι το ελάχιστο δυνατό που μπορεί να κάνει αν θέλει να έχει μια νομιμοποίηση το πολιτικό της σύστημα στα μάτια των πολιτών του.\nΚάτι που η Ελλάδα δεν φαίνεται να συναισθάνεται. Σε συνάντησή του με τον Έλληνα Πρωθυπουργό τον περασμένο Οκτώβριο (πριν τις κρίσιμες δημοτικές εκλογές που αποκαθήλωσαν τον Ζάεφ) ο Πρόεδρος της Βόρειας Μακεδονίας Stevo Pendarovski κατά την επίσημη επίσκεψή του στην Ελλάδα τον Οκτώβριο του 2021 αιτήθηκε της στήριξης του Έλληνα Πρωθυπουργού στις ενταξιακές διαδικασίες στην Ε.Ε κάτι που ο Κυριάκος Μητσοτάκης δεσμεύτηκε να το πράξει! Ενώ παράλληλα ο Έλληνας Πρωθυπουργός ζήτησε την συνεπή εφαρμογή της Συμφωνίας των Πρεσπών…\nΕμείς καλή τη πίστη από την άλλη δηλώνουμε ότι στην καλύτερη των περιπτώσεων η στάση της Ελλάδας είναι ένα «δημιουργικό» ροκάνισμα του πολιτικού χρόνου. Ειδικά όμως μετά τις ραγδαίες εξελίξεις σε Βόρεια Μακεδονία και Βουλγαρία η στάση της κυβέρνησης, της αναμονής δηλαδή, αφαιρεί κρίσιμο πολιτικό έδαφος από τα πόδια μας.\nΑν πάλι αναρωτιέστε γιατί παρά τα οργιώδη υπαρξιακά προβλήματά της η Βουλγαρία φαίνεται «ανένδοτη» ενώ η Ελλάδα όχι, αυτό μπορεί να αποδοθεί στην ποιότητα του πολιτικού της συστήματος, που να σημειωθεί περαιτέρω υφίσταται διαρκείς μετατοπίσεις και ανακατατάξεις ουσιαστικού χαρακτήρα τα τελευταία 12 χρόνια. Η Ελλάδα είναι μάλλον πολύ πιο εξαρτημένη από τον διεθνή παράγοντα και τις διεθνείς εξελίξεις… κάτι που δεν έχει επίπτωση σε ένα παράδοξα συμπαγές πολιτικό σύστημα.\nΟ Πάρις Θασίτης είναι αναλυτής ΚΕΔΙΣΑ\n (Εδώ είναι Βαλκάνια…, 2021) «Εδώ είναι Βαλκάνια…», Δρόμος της Αριστεράς, φύλλο 564, σελ. 16, 06/11/21\n «Εδώ είναι Βαλκάνια», Δρόμος της Αριστεράς, φύλλο 562, σελ. 32, 23/10/21\n Εννοούν μάλλον την Μακεδονία του Πιρίν.\n «Εδώ είναι Βαλκάνια…», Δρόμος της Αριστεράς, φύλλο 567, 27/11/21\napopseisαπόψειςΒόρεια ΜακεδονίαΒουλγαρίαΠάρις Θασίτης\nΠροηγουμενο ΑρθροΤο άλμα του πληθωρισμού φέρνει ανατροπές στη ζωή των πολιτώνΕπομενο ΑρθροΟ… ακήρυχτος πόλεμος των παρανοϊκών\nΟ Πάρις Θασίτης είναι 27 ετών και κατάγεται από την Θεσσαλονίκη πόλη όπου έζησε το μεγαλύτερο μέρος των μαθητικών και φοιτητικών χρόνων του, με την εξαίρεση τριών ετών οπότε και ολοκλήρωσε τις λυκειακές του υποχρεώσεις στην Αλεξάνδρεια της Αιγύπτου. Αποφοίτησε το 2018 από την Νομική Σχολή του ΑΠΘ και παράλληλα με την πρακτική του άσκηση ως υποψήφιος δικηγόρος ολοκλήρωσε τις μεταπτυχιακές του σπουδές στο Πάντειο Πανεπιστήμιο στο Τμήμα Διεθνών, Ευρωπαϊκών και Περιφερειακών Σπουδών στην κατεύθυνση της Διακυβέρνησης του Περιβάλλοντος και εξειδικεύτηκε στις Διεθνείς Σχέσεις και την Γεωπολιτική. Στα ερευνητικά ενδιαφέροντά του περιλαμβάνονται θέματα γεωπολιτικής και ασφάλειας, ενέργειας, πολιτικής οικονομίας, ιστορίας και κοινωνιολογίας. Αρθρογραφεί τακτικά στα περιοδικά Hellenic Nexus και Τρίτο Μάτι πάνω σε επίκαιρα θέματα.\nγράφει ο Πάρις Θασίτης. ΕΙΣΑΓΩΓΗ Με μεγάλους τίτλους καλωσόρισαν οι εφημερίδες στην Ευρώπη και στην Ελλάδα την νίκη των «παιδιών


«Επικίνδυνοι ελιγμοί και υπερβολική ταχύτητα» - Ειδήσεις - νέα - Το Βήμα Online\n«Επικίνδυνοι ελιγμοί και υπερβολική ταχύτητα»\nΒαριές οι κατηγορίες για τον καπετάνιο του Ντουέντε, όπως τις απήγγειλε η ανακρίτρια:\n20 Αυγούστου 2016, 09:37 Ενημερώθηκε: 21 Αυγούστου 2016, 05:45\n«Στον κάτωθι αναφερόμενο χρόνο, με πρόθεση διατάραξης της ασφάλειας της υδάτινης συγκοινωνίας, από την πράξη σου δε αυτή προκλήθηκε κίνδυνος για άνθρωπο και επήλθε θάνατος προσώπων, το βαρύτερο δε αυτό αποτέλεσμα οφείλεται σε αμέλειά σου». Μάλιστα στη συνέχεια τον κατηγορεί ότι «…αποδεχόμενος ότι διαταράσσεις τοιουτοτρόπως την ασφάλεια της υδάτινης συγκοινωνίας… επέπεσες λόγω της υπερβολικής ταχύτητας στο σκάφος ΑΝΤΩΝΙΑ…».\n«…Επέφερες από αμέλεια τον θάνατο άλλων ατόμων. Ειδικότερα στις 16-8-2016 και στις 13.00 στη θαλάσσια περιοχή της Αίγινας κυβερνώντας ως χειριστής το ταχύπλοο σκάφος Ντουέντε ΤΑ 171 και οδηγώντας το σκάφος με υπερβολική ταχύτητα για τις επικρατούσες συνθήκες στην περιοχή και δη την πυκνότητα της θαλάσσιας κυκλοφορίας εν όψει του θέρους και της εορτής του Δεκαπενταύγουστου, αφετέρου επιχειρώντας επικίνδυνους ελιγμούς, λόγω της υπερβολικής ταχύτητας που ανέπτυξες με το ανωτέρω σκάφος στο μέσον περίπου της δεξιάς πλευράς σου (είδους λάντζα) με το όνομα ΑΝΤΩΝΙΑ 66, στο οποίο επέβαιναν 24 άτομα, από τη σφοδρότητα της σύγκρουσης επήλθε η βύθιση του πλοίου ΑΝΤΩΝΙΑ και επέφερες τον θάνατο τεσσάρων ατόμων».\nΜε την ίδια επιχειρηματολογία αναφέρεται ότι προκάλεσε και σωματική βλάβη και ότι «έπεσε» ουσιαστικά στο άλλο πλοίο.\nΟι κατηγορίες που τον βαρύνουν είναι: Α) η κακουργηματική διατάραξη της ασφάλειας της υδάτινης συγκοινωνίας από ενδεχόμενο δόλο, από την οποία μπορούσε να προκύψει κίνδυνος για άνθρωπο και επήλθε θάνατος προσώπων, Β) η κακουργηματική πράξη της πρόκλησης ναυαγίου, από ενδεχόμενο δόλο, από την οποία μπορούσε να προκύψει κίνδυνος για άνθρωπο και προέκυψε θάνατος ανθρώπων, Γ) η πλημμεληματική πράξη ανθρωποκτονίας από αμέλεια, κατά συρροή και Δ) η πλημμεληματική πράξη της σωματικής βλάβης από αμέλεια, κατά συρροή… Πρόκειται για τα άρθρα 277, 302 και 314 του Ποινικού Κώδικα σε συνδυασμό με τις γενικές διατάξεις 1, 26, 27, 28, 29, 51, 53, 52, 59, 60, 61, 63, 79 και 94 του ιδίου Κώδικα.\nΔιαφωνία προέκυψε μεταξύ της ανακρίτριας και της εισαγγελέως σχετικά με την προφυλάκιση ή μη του 77χρονου. Η ανακρίτρια ήταν υπέρ της μη προφυλάκισής του ενώ η εισαγγελέας υπέρ της προφυλάκισης. Ετσι του επεβλήθη κατ’ οίκον περιορισμός. Την τελική απόφαση θα την πάρει, το αργότερο εντός πενθημέρου, το αρμόδιο Συμβούλιο Πλημμελειοδικών Πειραιά.\nΕπαμεινώνδας Βενετσιάνος: «Ξαφνικά αισθάνθηκα ένα ισχυρό τίναγμα και στην αρχή νόμιζα ότι είχαμε προσκρούσει σε βράχο. Οταν η πλώρη του σκάφους κατέβηκε, κοίταξα γύρω μου και είδα ένα πλοίο μισοβυθισμένο και ανθρώπους μέσα στη θάλασσα. Τότε κατάλαβα ότι είχε προκληθεί σύγκρουση μεταξύ του μισοβυθισμένου πλοίου και του σκάφους στο οποίο επέβαινα»\n«Οταν η πλώρη του σκάφους κατέβηκε, είδα ένα πλοίο μισοβυθισμένο»\nΟι καταθέσεις των επιβατών του ταχυπλόου είναι τελείως διαφορετικές από τις καταθέσεις των ανθρώπων που βρέθηκαν στη θάλασσα\nΤελείως διαφορετικές από τις καταθέσεις των ανθρώπων που βρέθηκαν στη θάλασσα είναι οι περιγραφές του ζεύγους Βενετσιάνου, το οποίο επέβαινε στο ταχύπλοο. Συγκεκριμένα ο Επαμεινώνδας Βενετσιάνος, 83 χρόνων, λέει:\n«Στις 16-8 βρισκόμουν με τη σύζυγό μου, Ευθυμία Βενετσιάνου, στο σκάφος Ντουέντε, στο οποίο κυβερνήτης ήταν ο Θρασύβουλος Λυκουρέζος. Μαζί μας επέβαινε και μια γνωστή κυρία του κυβερνήτη, της οποίας το μικρό όνομα ήταν Ντότη. Στις 12.45 και ενώ πηγαίναμε με το σκάφος Νότια της Αίγινας σε ένα νησάκι που δεν ξέρω πώς λέγεται ξαφνικά αισθάνθηκα ένα ισχυρό τίναγμα και στην αρχή νόμιζα ότι είχαμε προσκρούσει σε βράχο. Οταν η πλώρη του σκάφους κατέβηκε, κοίταξα γύρω μου και είδα ένα πλοίο μισοβυθισμένο και ανθρώπους μέσα στη θάλασσα. Τότε κατάλαβα ότι είχε προκληθεί σύγκρουση μεταξύ του μισοβυθισμένου πλοίου και του σκάφους στο οποίο επέβαινα. Κάτσαμε με τη σύζυγό μου μέσα στο σκάφος για περίπου μισή ώρα, ενώ ο Λυκουρέζος καλούσε για να έρθει κάποιος να μας πάρει, μιας και το σκάφος στο οποίο επιβαίναμε είχε υποστεί και αυτό ζημιά. Στις 13.30 ήρθε ένα φουσκωτό, πήρε εμένα, τη σύζυγό μου και την κυρία Ντότη και μας αποβίβασε στην Πέρδικα της Αίγινας… Από την Πέρδικα με ένα ταξί φύγαμε για την οικία του Λυκουρέζου».\nΕΡ: «Ποιες ήταν οι καιρικές συνθήκες την ώρα του συμβάντος;».\nΑΠ: «Είχε μικρό κυματισμό αλλά γενικά ο καιρός ήταν αίθριος με μικρή ορατότητα…».\nΕΡ: «Το Ντουέντε διέθετε τα προβλεπόμενα σωστικά μέσα;».\nΑΠ: «Δεν γνωρίζω με βεβαιότητα. Ξέρω σίγουρα ότι είχε σωσίβια».\nΕΡ: «Το πλοίο με το οποίο συγκρούστηκε το Ντουέντε το είδατε να βυθίζεται;».\nΑΠ: «Το είδα αναποδογυρισμένο στην αρχή, αλλά μετά από λίγη ώρα βυθίστηκε».\nΕΡ: «Ποιοι πιστεύετε ότι είναι οι λόγοι του ατυχήματος;».\nΑΠ: «Από ό,τι είδα και από αυτά που μου είπε ο Λυκουρέζος το πλοίο που βυθίστηκε έπρεπε κανονικά να περάσει από την πρύμνη μας, ενώ αυτό πέρασε από την πλώρη μας με αποτέλεσμα να το εμβολίσουμε».\nΕίναι απόλυτα βέβαιος και κατηγορηματικός ότι το πλοίο το οδηγούσε ο Λυκουρέζος, ενώ όταν ερωτάται για τις ενέργειες μετά το ατύχημα απαντάει:\n«Πήρε άμεσα τηλέφωνο να έρθουν σκάφη στην περιοχή διότι το δικό μας σκάφος μετά τη σύγκρουση μύριζε καύσιμο και ο κυβερνήτης φοβήθηκε να το ξαναβάλει μπροστά».\nΣτο ίδιο κλίμα και η περιγραφή της Ευθυμίας Βενετσιάνου, 80 χρόνων:\n«Ξαφνικά ακούστηκε ένας δυνατός θόρυβος και τρανταχτήκαμε. Κοίταξα τριγύρω, είδα ένα καΐκι, το οποίο μετέφερε κόσμο, καθήμενους, να είναι σε κάθετη ως προς το σκάφος μας, λίγα μέτρα πιο πίσω από την πρύμνη του σκάφους που επέβαινα. Αμέσως είδα να παίρνει απότομη κλίση το καΐκι και να πέφτουν οι περισσότεροι από τους ανθρώπους στη θάλασσα. Επειτα το καΐκι σε ελάχιστο χρόνο βούλιαξε… Ο Θρασύβουλος Λυκουρέζος τηλεφώνησε αμέσως, ζήτησε βοήθεια για να βοηθήσουν τους ανθρώπους που ήταν στη θάλασσα. Αμέσως έφτασαν παραπλέοντα σκάφη τα οποία ξεκίνησαν την περισυλλογή των ναυαγών, Μετά από λίγο παρατηρήσαμε νερά στο σκάφος μας. Αφού τελείωσε η περισυλλογή των ναυαγών, ήρθε ένα ταχύπλοο και μας περισυνέλεξε, μας οδήγησε στην Πέρδικα, ηρεμήσαμε για λίγο και πήγαμε στο Λιμεναρχείο».\nΕΡ: «Ποιος ήταν ο χειριστής του σκάφους;».\nΑΠ: «Καθ’ όλη τη διάρκεια του ταξιδιού και την ώρα του συμβάντος μοναδικός χειριστής του σκάφους που επιβαίναμε ήταν ο Λυκουρέζος Θρασύβουλος».\nΗ ζωή και τα «μυστικά» του 77χρονου οδηγού του σκάφους\nΑπό την εταιρεία φορτηγών στον θάνατο του γιου του και στην Αίγινα\nΕνα τραγικό περιστατικό με τον θάνατο, τον Ιούλιο του 2006, του 32χρονου γιου του Παναγιώτη, ο οποίος έπεσε από τον 1ο όροφο κτιρίου στο Κολωνάκι στην προσπάθεια να «μανταλώσει» ένα παράθυρο, σημάδεψε τη ζωή του 77χρονου χειριστή του ταχυπλόου που σκόρπισε τον θάνατο πριν από μία εβδομάδα στην Αίγινα.\nΟ Θρασύβουλος Λυκουρέζος γεννήθηκε στην Αθήνα και ο πατέρας του ήταν επιτυχημένος έμπορος. Διέμενε στο Παλαιό Ψυχικό, στο Κολωνάκι και τα καλοκαίρια, κυρίως, στην Αίγινα.\nΥπήρξε μαθητής στη σχολή Αναβρύτων όπου γνώρισε τον δικηγόρο κ. Παναγιώτη Πανούρη που είχε διατελέσει και σημαντικό στέλεχος του υπουργείου Δικαιοσύνης επί κυβέρνησης Κώστα Καραμανλή, το 2004. Ο Θρασύβουλος Λυκουρέζος και ο κ. Πανούρης συνεταιρίστηκαν σε γνωστή εταιρεία φορτηγών αυτοκινήτων αλλά και σε άλλη εταιρεία εκμετάλλευσης αδρανών υλικών και λατομείων, όπως και σε άλλες επαγγελματικές δραστηριότητες. Επιπλέον, ο χειριστής του μοιραίου ταχυπλόου είχε ασχοληθεί με εταιρεία εισαγωγής τροφίμων με έδρα στην οδό Λυκαβηττού.\nΑνθρωποι που γνωρίζουν τον 77χρονο μιλούν για «έναν άνθρωπο που είχε μεγάλη περιουσία αλλά οι περισσότερες επιχειρηματικές δραστηριότητές του δεν ήταν επιτυχημένες».\nΤο πλέον δραματικό συμβάν στη ζωή του ήταν ο θάνατος του γιου του που είχε γεννηθεί στο Λονδίνο και ο οποίος δραστηριοποιούνταν στον κλάδο της αιολικής ενέργειας. Προς τιμήν του γιου του δημιουργήθηκε από την οικογένειά του Ιδρυμα με έδρα στην οδό Ζαΐμη και το οποίο εξελίχθηκε – από το 2009 – στη ΜΚΟ «Το Παιδί και ο Κόσμος», στο οποίο τη γενική ευθύνη είχε η κόρη του Θρασύβουλου Λυκουρέζου, Ρόζα-Λίζα, που ασχολείται με τέτοιου είδους δραστηριότητες. Οπως ανέφερε σε συνέντευξή της η ίδια προ τριών μηνών «από το 2009 και την ίδρυση της ΜΚΟ έχουν περάσει πάνω από 800 οικογένειες από τα γραφεία της, ενώ σήμερα πάνω από 45 οικογένειες απολαμβάνουν την αγάπη των εθελοντών από 6 μήνες ως ενάμιση χρόνo».\nΑρχικά είχαν υπάρξει πληροφορίες ότι η κόρη του μαζί με τον σύζυγό της επέβαιναν στο ταχύπλοο την ώρα της μοιραίας σύγκρουσης. Ομως οι ίδιοι παρουσίασαν αποκόμματα εισιτηρίου πτήσης από το Ηράκλειο Κρήτης ότι έφθασαν στην Αίγινα μετά το τραγικό συμβάν.\nΟ 77χρονος, που αντιμετώπιζε σοβαρά καρδιοαναπνευστικά προβλήματα και έχει ανά διαστήματα μηχανική υποστήριξη – που ζήτησε και μέσα στον χώρο κράτησής του – περιγράφεται από φίλους του «ως εξαιρετικά απρόσεκτος στις κινήσεις του, είχε σειρά ατυχημάτων με τη μοτοσικλέτα που οδηγούσε και του είχαν γίνει συστάσεις να μην οδηγεί οτιδήποτε».


Γαληνός - Σκεύασμα - KIOVIG 100mg/ML BTx1 VIALx10 ml - Προφυλάξεις\nΥπερευαισθησία στη δραστική ουσία ή σε κάποιο από τα έκδοχα που αναφέρονται στην παράγραφο 6.1. Υπερευαισθησία σε ανθρώπινες ανοσοσφαιρίνες, ιδιαίτερα σε ασθενείς με αντισώματα έναντι της IgA. Ασθενείς ...\nΑντίδραση στην έγχυση Ορισμένες σοβαρές ανεπιθύμητες αντιδράσεις (π.χ. κεφαλαλγία, εξάψεις, ρίγη, μυαλγία, συριγμός, ταχυκαρδία, οσφυαλγία, ναυτία και υπόταση), μπορεί να σχετίζονται με το ρυθμό έγχυσης. ...\nΕλλείψει μελετών σχετικά με τη συμβατότητα, το παρόν φαρμακευτικό προϊόν δεν πρέπει να αναμειγνύεται με άλλα φαρμακευτικά προϊόντα, ούτε με οποιαδήποτε άλλα προϊόντα IVIg.\nΣύνοψη του προφίλ ασφαλείας Ενδέχεται περιστασιακά να εμφανιστούν ανεπιθύμητες αντιδράσεις όπως φρίκια, κεφαλαλγία, ζάλη, πυρετός, έμετος, αλλεργικές αντιδράσεις, ναυτία, αρθραλγία, χαμηλή αρτηριακή πίεση ...\nΗ ασφάλεια αυτού του φαρμακευτικού προϊόντος για τη χρήση του κατά την κύηση δεν έχει διαπιστωθεί σε ελεγχόμενες κλινικές δοκιμασίες και, συνεπώς, θα πρέπει να χορηγείται μόνο με προσοχή σε εγκύους και ...\nΟι ανοσοσφαιρίνες εκκρίνονται στο μητρικό γάλα και ενδέχεται να συμβάλλουν στην προστασία του νεογνού από παθογόνους παράγοντες που έχουν σημείο εισόδου από τη βλεννογόνο. Δεν αναμένονται αρνητικές επιδράσεις ...\nΗ ικανότητα οδήγησης και χειρισμού μηχανημάτων μπορεί να υποβαθμιστεί από ανεπιθύμητες αντιδράσεις που σχετίζονται με το KIOVIG. Οι ασθενείς που παρουσιάζουν ανεπιθύμητες αντιδράσεις κατά τη θεραπεία θα ...


Τα δύο "10αρια" τον βελτιώνουν | Pagenews.gr\npagenews.gr / Αθλητισμός / Τα δύο «10αρια» τον βελτιώνουν\nΤα δύο «10αρια» τον βελτιώνουν\nΟ λόγος για τον Κώστα Φορτούνη και τον Μάρκο Μάριν, τους οποίους έβαλε μαζί στο «κόλπο» ο Τάκης Λεμονής.\nPagenews Team 6 Απριλίου 2017, 14:35 6 Απριλίου 2017, 14:35\nΤο έκανε το καθήκον του ο Ολυμπιακός στην Κέρκυρα, ξεπέρασε πολύ πιο εύκολα από το τελικό 0-2 το «μπλόκο» και πλέον πάει στη Λιβαδειά για τη πρώτη φιέστα. Το ποδόσφαιρο που έπαιξαν οι Πειραιώτες στο Νησί των Φαιάκων ήταν σε μεγαλύτερη διάρκεια καλύτερο από αυτό στην «πρώτη» του Τάκη Λεμονή στον πάγκο απέναντι στον Πλατανιά.\nΣε μια δύσκολη έδρα όπως ΑΕΚ και ΠΑΟ έχουν αφήσει βαθμούς, μετά από μια πολύ δύσκολη περίοδο όπου ο Ολυμπιακός είχε δύο νίκες μακριά από το «σπίτι» του μέσα στο 2017 και πέρασε καιρός από τότε που είχε δύο σερί νίκες στο πρωτάθλημα, το «τρίποντο» που πήρε δείχνει σημάδια σημαντικής ανάκαμψης.\nΣε δείγμα πλέον δύο αγώνων με τον Λεμονή στον πάγκο αλλά και με τους Φορτούνη, Μάριν μαζί στο βασικό σχήμα μπορούμε να μιλήσουμε για πρώτα συμπεράσματα. Όχι απόλυτα βεβαίως καθώς το δείγμα είναι μικρό, αλλά δύο 90λεπτα απέναντι σε ομάδες που ξέρουν να παίζουν καλά και κλειστά και στην κόντρα είναι σημαντικά για μια πρώτη κουβέντα.\nΤα σπουδαιότερα βεβαίως έρχονται, και δεν είναι τόσο στη Λιβαδειά όσο κυρίως στον πρώτο ημιτελικό με την ΑΕΚ στο Καραισκάκη.\nΤο βασικό πρόβλημα του φετινού Ολυμπιακού στα περισσότερα παιχνίδια ήταν η αδυναμία του να «σπάσει» κλειστές άμυνες. Στα τελευταία δε ματς, όπου ήρθαν οι απανωτές ήττες στο πρωτάθλημα έδειχνε σοβαρή αδυναμία στην δημιουργία των φάσεων και στο σκοράρισμα.\nΟ Λεμονής που μπορεί να μην είναι ο καλύτερος προπονητής του κόσμου, αλλά είναι και προπονητής κανονικός και άριστος γνώστης της Ολυμπιακής λογικής με το να βάλει μαζί στο «κόλπο» Φορτούνη και Μάριν «κέρδισε» γρήγορα πολλά. Στα εύκολα ορατά, κέρδισε τα τρία από τα τέσσερα γκολ που έχει πετύχει ο Ολυμπιακός στα ματς με Πλατανιά και Κέρκυρα. Δύο ο Μάριν, ένα ο Φορτούνης.\nΚέρδισε όμως κυρίως στην κυκλοφορία της μπάλας και στην δημιουργικότητα. Η παρουσία δύο «δεκαριών» στο παιχνίδι του, έστω και αν ο Γερμανός ξεκινάει από τα άκρα αλλά με το ελεύθερο να κινείται και προς τον άξονα προσφέρει καλύτερη κατοχή και περισσότερες εμπνεύσεις στο παιχνίδι του Ολυμπιακού. Και αυτό γρήγορα μετατράπηκε σε ουσία στο παιχνίδι της ομάδας στα πρώτα δύο ματς. Μπορεί βεβαίως η παρουσία και του Φορτούνη και του Μάριν στο βασικό σχήμα να «αδυνατίζει» το ανασταλτικό κομμάτι καθώς δεν είναι και οι καλύτεροι στο να μαρκάρουν όμως για αυτό ο Έλληνας τεχνικός επιμένει στα δύο ματς που έχουν γίνει να παίζει ουσιαστικά με δύο αμυντικά χαφ, Ρομαό και Καμπιάσο για να ισορροπεί την κατάσταση.\nΣε συνδυασμό με το γενικότερο «σουλούπωμα» της ομάδας το πρώτο διάστημα Λεμονή στον Ολυμπιακό έφερε αυτά ακριβώς που έπρεπε να φέρει. Και την Κυριακή καλείται να φέρει και το πρωτάθλημα και με τη «βούλα» ώστε να πάνε όλοι προσηλωμένοι και με φουλ ψυχολογία για την πρώτη «μάχη» με τη ΑΕΚ στο Κύπελλο.\nΤο φετινό πρωτάθλημα άλλωστε είναι με διαφορά το πιο «τρελό» στην σύγχρονη ιστορία του Ολυμπιακού αλλά και ένα από τα πιο γλυκά, για ευνόητους λόγους. Αυτό που οφείλει να κάνει ο Ολυμπιακός είναι να συνεχίσει να βελτιώνεται, όσο είναι δυνατόν τέτοια περίοδο, και να συνεχίζει να κερδίζει.\nΤο Κύπελλο μπορεί να μην είναι ποτέ για τον Ολυμπιακό πρώτος στόχος, ούτε καν δεύτερος καλά-καλά, όμως το φετινό final-four έχει την δική του αξία. Και θα είναι ιδανικό να το προσθέσει ως «κερασάκι στην τούρτα».\nΔεν θα είναι όμως σίγουρα εύκολα. Μέχρι την ΑΕΚ όμως και τον πρώτο αγώνα στο «Καραισκάκη» υπάρχει πρώτα η «στάση» στη Λιβαδειά για μια ακόμη κούπα «ερυθρόλευκη».


Τα 5 στάδια του πολιτικού μου πένθους – Νικόλας Γιατρομανωλάκης\nΤα 5 στάδια του πολιτικού μου πένθους\nΑναρτήθηκε από τον/την ocle στις 19/02/2014 13/11/2016\nTo 1969, η Ελίζαμπεθ Κιούμπλερ-Ρος ανέπτυξε μια θεωρία σχετικά με τις πέντε φάσεις από τις οποίες περνάει κάποιος μέχρι να αποδεχθεί τον θάνατο, τα λεγόμενα «πέντε στάδια του πένθους».\nΠαρατηρώντας τον εαυτό μου και τον τρόπο με τον οποίο αντιδρώ στην περιρρέουσα πολιτική κατάσταση, συνειδητοποίησα ότι περνάω μια αντίστοιχη διαδικασία. Για να σας δώσω ένα γρήγορο πολιτικο-ιατρικό μου ιστορικό, έχω σπουδάσει Πολιτικές Επιστήμες στην Ελλάδα, Δημόσια Πολιτική στην Αμερική, έχω δουλέψει σε οργανισμούς με πολιτικό (όχι κομματικό!) χαρακτήρα, έχω εργαστεί ως υπεύθυνος κυβερνητικών υποθέσεων για επιχειρήσεις κ.ο.κ. Από την άλλη, δεν έχω ποτέ ενταχθεί σε κόμμα, πολιτική νεολαία, τοπική, κλαδική κ.λπ. Γιατί; Όχι γιατί δεν με ενδιαφέρει η πιο άμεση εμπλοκή στα πολιτικά πράγματα, τουναντίον, αλλά επειδή δυσκολευόμουν να ενσωματωθώ. Είμαι από αυτούς τους διαρκείς αντιρρησίες που γενικώς αντιμετωπιζονται ως προβληματικοί, διότι ασκούν διαρκώς κριτική εκ των έσω. Εγώ την λέω εποικοδομητική, αυτοί την λένε εκνευριστική και κάπου εκεί τελειώνει το φλερτ.\nΤο 2013, με τις ευρωεκλογές και τις δημοτικές εκλογές στον ορίζοντα, αισθάνθηκα ότι ίσως κάτι αλλάζει. Ότι η κρίση έχει αφήσει και κάποια μικρά θετικά ανάμεσα στα γενικότερα συντρίμμια. Ότι μετά από τόσες αποδομήσεις πολιτικών και πολιτευτών για οικονομικά και άλλα σκάνδαλα, ότι μετά από τη δραματική ανακατάταξη των πολιτικών δυνάμεων εντός του Κοινοβουλίου, ότι με υπερκομματικούς δημάρχους στην Αθήνα και τη Θεσσαλονίκη, ότι μετά από τόσα ευχολόγια, ιδρυτικές διακηρύξεις, κείμενα με υπογραφές 38, 58 και 98 πεφωτισμένων, ότι κάτι βρε αδερφέ θα αλλάξει. Ήμουν δηλαδή πολιτικώς αισιόδοξος. Κι εκεί αρχίζει το πρόβλημα γιατρέ μου, και μπήκα στο πένθος.\n1. Άρνηση: Σε ένα άρθρο της προηγούμενης εβδομάδας διάβασα ότι «στην Ιπποκράτους, φαίνεται να προκρίνεται η άποψη ότι οι υποψήφιοι του κόμματος στο ψηφοδέλτιο της Ελιάς θα πρέπει να συνδυάζουν την φρεσκάδα των νέων προσώπων με την εμπειρία στελεχών, που θα σηματοδοτούν την ενότητα και τη συνέχεια της παρουσίας του Κινήματος στο ευρωκοινοβούλιο, με στόχο την ευρύτερη συσπείρωση των απογοητευμένων φίλων και ψηφοφόρων του ΠΑΣΟΚ. Στα πρώτα ονόματα που έχουν πέσει στο τραπέζι είναι αυτό της Φώφης Γεννηματά.» Η αντίδρασή μου ήταν απλή: δεν μπορεί να συμβαίνει αυτό, δεν γίνεται. Δεν μπορεί να σοβαρολογεί το ΠΑΣΟΚ καταλήγοντας στο συμπέρασμα ότι η Φώφη Γεννηματά είναι το άτομο 2 σε 1, που συνδυάζει φρεσκάδα και εμπειρία. Κι επιπλέον δεν μπορεί οι 58 να είναι σύμφωνοι με αυτό, ακόμα κι εκείνοι που απλώς θέλουν να εκλεγούν πάση θυσία ευρωβουλευτές.\nΠαράλληλα, παραδίπλα στον ΣΥΡΙΖΑ, βολόδερναν ακόμα με την υποψηφιότητα Καρυπίδη στη Δυτική Μακεδονία. Κι εδώ βίωσα άρνηση. Δεν μπορεί ένα μεγάλο κόμμα σαν το ΣΥΡΙΖΑ, με εσωτερικούς μηχανισμούς ελέγχου, να χειρίζεται με τόσο ερασιτεχνικό τρόπο αυτό το θέμα. Γιατί δεν είναι μόνο το σφάλμα της συγκεκριμένης επιλογής ατόμου, αλλά και ο συνολικότερος τρόπος διαχείρισης.\n2. Θυμός: Την ίδια εβδομάδα ανακοινώθηκαν οι μπόλικες υποψηφιότητες για τον Δήμο Αθηναίων: Κακλαμάνης, Σπηλιωτόπουλος, Βαλλιανάτος κ.α. Προγραμματικές δηλώσεις, όραμα από κανέναν; Άντε καλέ, πού να τρέχεις τώρα; Πρώτα χρίζεσαι ή αυτοανακηρύσσεσαι υποψήφιος και μετά έχει ο Θεός, θα βρεις και πέντε καψερούς εκπαιδευόμενους επικοινωνιολόγους να σου πουν καμια ιδέα. Στο μεταξύ πορεύεσαι με αόριστες και κενές περιεχομένου δηλώσεις, σαν αυτή του Άρη Σπηλιωτόπουλου: «Όλοι μαζί ενωμένοι μπορούμε. Με σχέδιο και με πρόγραμμα μπορούμε να αλλάξουμε την Αθήνα. Για μια Αθήνα με περισσότερη ασφάλεια, για μια Αθήνα χωρίς άστεγους, για μια Αθήνα με ελεύθερα πεζοδρόμια και με σήμανση, για μια Αθήνα με περισσότερα πάρκα με αισθητική και με φως, για μια Αθήνα που θα έχει τουρισμό καθ΄όλη τη διάρκεια του έτους, για μια Αθήνα που μας αξίζει και αγαπάμε.» Θύμωσα. Γιατί; Γιατί κανείς δεν μπαίνει στον κόπο να μας σεβαστεί, γι’αυτό. Γιατί μετά από τόσα και τόσα, πάλι θα τσιμπήσουν ψήφους άνθρωποι αυτού του τύπου. Και μετά βλέπεις και ένα άρθρο στον Ελεύθερο Τύπο να λέει «Φαήλος και άλλα δυνατά ονόματα στο γαλάζιο ψηφοδέλτιο των ευρωεκλογών. Και βλέπεις τη Ν.Δ. να κλείνει κανονικά το μάτι στους ψηφοφόρους της Χρυσής Αυγής. Και θυμώνεις ακόμα περισσότερο, γίνεσαι έξαλλος».\n3. Διαπραγμάτευση: Σε αυτό το στάδιο αρχίζεις τα παζάρια. Λες π.χ. «στις ευρωεκλογές μπορεί να μην έχω τι να ψηφίσω, αλλά τώρα βάλανε σταυρό οπότε τουλάχιστον θα επιλέξω 1-2 που μπορεί να αξίζουν», ή λες «τουλάχιστον ο δείνα υποψήφιος είναι τίμιος, δέν έκλεψε ποτέ». Με άλλα λόγια φτάνεις με συνοπτικές διαδικασίες στον ελάχιστο κοινό παρονομαστή και νιώθεις ότι πρέπει να πεις κι ευχαριστώ από πάνω που έχεις και επιλογές υποψηφίων χωρίς ποινικό μητρώο ή με διψήφιο IQ και μια υποτυπώδη θέληση να ασχοληθούν με το θέμα.\n4. Κατάθλιψη: Κάποια στιγμή, όλες αυτές οι προσλαμβάνουσες έρχονται και σε πλακώνουν. Άνθρωπος είσαι στην τελική, και μάλιστα καμμένος. Διότι δεν είσαι απλώς στο σαλόνι του σπιτιού σου και το μόνο που έχεις να επιλέξεις είναι ποιον θα σταυρώσεις. Σου χρωστούν λεφτά, χρωστάς λεφτά, σε πονάει το δόντι σου, θες να είσαι εντάξει με τις υποχρεώσεις σου, τις οικονομικές, τις κοινωνικές, τις οικογενειακές, πρέπει να δουλέψεις, θες να δημιουργήσεις. Και το κυριότερο: δεν βλέπεις φως. Από πουθενά και από κανέναν. Νιώθεις μόνος. Είναι φοβερό ότι τα κόμματα και η πολιτεία, θεσμοί που υποτίθεται ότι είναι σύνολα ανθρώπων, σε κάνουν να νιώθεις τόσο μόνος.\n5. Αποδοχή: Σε αυτό το στάδιο είμαι τώρα. Έχω αποδεχθεί την κατάσταση όπως ακριβώς είναι. Δεν προσπαθώ να την ωραιοποιήσω, δεν την κοιτάζω επιλεκτικά. Είναι αυτό που είναι, και σε αυτό το πλαίσιο πρέπει να κινηθώ. Και έτσι βρίσκομαι ενώπιον ενός διλήμματος: δεδομένων των συνθηκών, τι κάνω; Παίζω το παιχνίδι ή το παρατάω; Το πρώτο συνεπάγεται ότι με κάποιον τρόπο μπαίνω στο πολιτικό παιχνίδι και προσπαθώ να το αλλάξω εκ των έσω. Το δεύτερο συνεπάγεται ότι απλώς ψάχνω να βρω έναν τρόπο να φύγω από την Ελλάδα. Αυτές είναι οι επιλογές μου, και αυτός είναι ο μόνος τρόπος να διαχειριστώ το πένθος μου. Αν συνεχίσω όπως σήμερα, το πένθος μου απλώς θα με καταπιεί και θα γίνω αναίσθητος και απαθής, όπως εκείνοι που χάνουν έναν δικό τους άνθρωπο και μετά μουδιάζει η ψυχή τους. Και αυτό δεν αποτελεί επιλογή.\nΠροηγούμενο άρθρο Ιδανικοί υποψήφιοι με γαλλικά και πιάνο\nΕπόμενο άρθρο Νυστέρι ή μπαλτάς;


DYOSMARAKI: Κρούστας - Ενα "αμυγδαλοχώρι" τση Κρήτης....\nΣτοχασμοί από το Eleni M. στις 11/02/2008 12:18:00 π.μ.\nlaplace78 3 Νοεμβρίου 2008 - 10:13 π.μ.\nφοβερο χωριο δειχνει..δεν εχω παει,αν κ εχω παει αρκετες φορες κρητη..\nπαντως με τοσα φυστικια θα τους περιμενα πιο γεματουληδες..μια χαρα τους βλεπω..χαχα\nb|a|s|n\_i/a 3 Νοεμβρίου 2008 - 2:03 μ.μ.\nωραία η κρήτη! πολύ ωραία! θες μήνα και παραπάνω βέβαια να την γυρίσεις όλη. τις δυο φορές που έχω πάει μου έχει κάνει απίστευτη εντύπωση η φιλοξενία τους. τρομερά φιλόξενοι άνθρωποι. και όλο κεράσματα!\nVaD 3 Νοεμβρίου 2008 - 3:32 μ.μ.\nΕιναι αλήθεια οτι η παράδοση καλά κρατεί στην Κρήτη και προπαντός στα χωριά της,οπότε εσύ,χαρά μεγάλη,στο στοιχείο σου!\nΚαλό σου μήνα dyosmaraki...\nHfaistiwnas 3 Νοεμβρίου 2008 - 4:01 μ.μ.\nΗ Κρητη είναι αγαπημένη μου, αν και έχω πάιε μόνο μία φορά.. ίσως επειδή ο κόσμος που έχω γνωρίσει από εκεί είναι ο καλύτερος..\nΤι συμπαθητική η γιαγιά που καθαρίζει αμύγδαλα!!!! Και τρελαίνομαι κιόλας με αυτά!!!\nΑυτό μου αρέσει στα παραδοσιακά χωριά, που είναι όλοι φιλόξενοι.. εδώ ο κόσμος δεν είναι έτσι δυστυχώς..\nΚαλησπέρα Αγαπητή μου!!!!!!!!\nskouliki 3 Νοεμβρίου 2008 - 7:06 μ.μ.\nδεν εχω παει αλλα μπραβο σου ..για την παροσουσιαση που του εκανες\nμε κρητη εχω πολυ καλες σχεσεις και εχω παει αρκετες φορες θα κοιταξω την επομενη να το επισκεφτω\nΕλευθερία 3 Νοεμβρίου 2008 - 9:40 μ.μ.\nΔυοσμαρακι μου γεια σου μας λειπει η πατριδα και κανουμε οτι μπορουμε για να την φερνουμε κοντα.Εκει στην κριτσα που περασες ειχα μια φιλεναδα παει καιρος που εχω να τη δω ,ηταν ενα υπεροχο πλασμα οπως και ολοι οι κρητικοι απο αυτη τη μερια της κρητης, ειναι πιο ραφινατοι και οχι τοσο αγριανθρωποι σαν εμας τους ρεθεμνιωτες.Φιλακια\nleondokardos 3 Νοεμβρίου 2008 - 10:05 μ.μ.\nΤι όμορφη η περιγραφη σου στο χωριό. Βλεπεις το αυθεντικό, το αληθινό παντού σε αυτά τα απόμακρα χωριά που ο δήθεν πολιτισμός μας δεν τα έχει πειράξει. Και το κυριότερο, οι κάτοικοι εκεί διατηρούν την ανθρωπιά τους.\nΝάσαι καλά να ξαναπάς εκεί.\nSide21 3 Νοεμβρίου 2008 - 11:15 μ.μ.\nΠέρασα τον Αύγουστο\nπού 'κανα διακοπές για\nλίγες μέρες στην Ανατολική Κρήτη.\nΠάνω απ' όλα μου έμεινε\nη ζεστασιά των κατοίκων της ...\nNdN 3 Νοεμβρίου 2008 - 11:57 μ.μ.\nKαλό μήνα Dyosmaraki!!\nΠολύ καλή η περιγραφή σου. Δεν έχω πάει στο συγκεκριμένο χωριό, αλλά στην Κρήτη έχω πάει πολλές φορές. Η ζεστασιά των ανθρώπων είναι παροιμιώδης σε όλα τα μέρη!\ndyosmaraki 4 Νοεμβρίου 2008 - 7:45 π.μ.\nΚαλέεεεε αμύγδαλα έχουν όχι φυστίκια Χα χα χα\nΚοίτα, το χωριουδάκι είναι μικρούλι αλλά μπορεί κανείς να φάει νόστιμο φαγητό, να πιεί καλή ρακή και να αγοράσει αμύγδαλα.\nΧώρια από το ότι οι άνθρωποι γίνονται θυσία για τον επισκέπτη.\nΚαλό μήηηηνα εύχομαι laplace\ndyosmaraki 4 Νοεμβρίου 2008 - 7:48 π.μ.\nΕίναι μεγάλο νησί και πράγματι χρειπάζεται πολύς χρόνος για να την γυρίσεις.\nΙσως μια λύση είναι κάθε φορά να απομονώνεις έναν Νομό και να τον εξερευνάς λεπτομερώς. Αλλοιώς πιστεύω πως δεν μπορείς να την γνωρίσεις καλά.\nΟπως και να το κάνουμε πάντως ναι οι Κρητικοί είναι πολύ φιλόξενοι και απλόχεροι στα κεράσματα.\ndyosmaraki 4 Νοεμβρίου 2008 - 7:51 π.μ.\nΣτα χωριά ναι κρατάνε ακόμη τις παραδόσεις, στις πόλεις όμως νομίζω πως χάνουν σιγά σιγά το χαρακτήρα τους και μεταλάσσονται.\nΕχουν όμως έντονο το συναίσθημα της "κοινότητας" και αυτό τους σώζει.\nΕγώ πάντως προτιμώ να τριγυρνώ στα ορεινά χωριά ακόμη και το καλοκαίρι.\nΚαλό μήνα καλέ μου Vad\ndyosmaraki 4 Νοεμβρίου 2008 - 7:56 π.μ.\nΚαλέ μου Ηφαιστιωνάκο,οι άνθρωποι που βρίσκουμε σήμερα σε κάποια λίγο "ξεχασμένα"χωριά είναι ένα δείγμα των ανθρώπων που κάποτε υπήρχε σε ολόκληρη την Ελλάδα.\nΟ τουρισμός βέβαια και οι "ξένες"συνήθειες έφεραν πολλά καλά βέβαια (κυρίως οικονομικής φύσεως) αλλά έφεραν και την αλλοίωση.\nΟσο για τα αμύγδαλα είναι νοστιμότατα. Κάθε φορά επιστρέφω με πολλά κιλά στις αποσκευές. Μάλιστα τελευταία άρχισα να ζητώ και συνταγές από τις γιαγιάδες αφού συνήθως σε κάθε παραγωγικό τόπο η κουζίνα τους περιέχει πρώτιστα τα προϊόντα που παράγουν.\ndyosmaraki 4 Νοεμβρίου 2008 - 7:59 π.μ.\nΚαλό μου σκουλικάκι,\nΤο χωριουδάκι είναι μικρό μα οι καρδιές των ανθρώπων μεγάλες. Αξίζει κανείς να επισκεφτεί τον Κρούστα να πιει μια ρακή και να αγοράσει λίγα αμύγδαλα, μάλιστα σε πολύ καλύτερες τιμές από αυτές που τα αγοράζουμε από τους εμπόρους εδώ.\n....και καλό μήνα!\ndyosmaraki 4 Νοεμβρίου 2008 - 8:06 π.μ.\nΗ αλήθεια είναι πως με μια ανάρτηση για έναν τόπο είναι σαν να ταξιδεύουμε" και εμείς.\nΟι κάτοικοι κάθε περιοχής πιστεύω διαμορφώνονται αναλόγως κοινωνικών και ιστορικών καταστάσεων.\nΚαλέ οι ρεθεμνιώτες δεν είστε αγριάνθρωποι, (ίσως κάποιες περιοχές να ζουν σε άλλες εποχές ακόμη και να πρέπει να εξελιχθούν).\nΟμως σε τελική ανάλυση αυτή η ποικιλία τοπίων,ιδιοσυγκρασίας,διαφορετικότητας των ανθρώπων σε κάθε γωνιά της Ελλάδας είναι αυτό που με μαγεύει.\ndyosmaraki 4 Νοεμβρίου 2008 - 8:09 π.μ.\nΕτσι είναι καλέ μου leondokarde. Και ακόμη διαισθάνομαι πως δεν έχω γνωρίσει τον αληθινό πολιτισμό του συγκεκριμένου χωριού έστω και να πρόκειται για ένα μικρό και απλό χωριουδάκι.\nΟι κάτοικοι σε κάθε τόπο πρέπει να σε γνωρίσουν καλά για να σε εμπιστευτούν και να σου αποκαλύψουν τους δικούς τους κώδικες, τον δικό τους πολιτισμό.\ndyosmaraki 4 Νοεμβρίου 2008 - 8:13 π.μ.\nΗ συγκεκριμένη ανάρτησή σου (που μου άρεσε πολύ) στάθηκε η αιτία να ανακαλύψω το blog σου. Μάλιστα ήταν μόλις είχα επιστρέψει από την Κρήτη και προσπαθούσα όπως σου έγραψα στο σχόλιο να συνέλθω από το "after holidays syndrom"...\nΚοντέψαμε να συναντηθούμε μου φαίνεται, πρεπει να πήγαμε περίπου την ίδια περίοδο...\ndyosmaraki 4 Νοεμβρίου 2008 - 8:18 π.μ.\nΣτο συγκεκριμένο χωριό δεν πάς εύκολα αφού το χωριό Κριτσά που βρίσκεται λίγο πριν από τον Κρούστα συγκεντρώνει όλα τα φώτα της δημοσιότητας και κρατά τον κόσμο εκεί (λόγω μαγαζιών με τουριστικά είδη, εστιατοριών,διαφημιστικής προβολής κλπ). Ετσι οι επισκέπτες δεν συνεχίζουν τον δρόμο λίγο παραπάνω για να φτάσουν στον Κρούστα. Μόλις τα 2-3 τελευταία χρόνια αρχίζει και γίνεται γνωστό λόγω της "γιορτής του εφτάζυμου"και της "γιορτής του αμυγδάλου" που διοργανώνονται στο χωριό και συγκεντρώνουν αρκετό κόσμο.\nΝίκος 4 Νοεμβρίου 2008 - 8:33 π.μ.\nΓειά σου Ελένη με τις όμορφες αναρτήσεις σου\nΛακων 4 Νοεμβρίου 2008 - 10:35 π.μ.\nΑυτή η Κρήτη μου αρέσει και με αυτή την Κρήτη έχω κρατήσει επαφές.\nΕμείς τα σαλιγκάρια τα λέμε είτε χοχλιούς είτε κοχλιούς.\nΠολύ ενδιαφέρον όπως και να έχει.\nΤελικά είσαι αστείρευτη σαν το Νίκο.\ngvarvakis 4 Νοεμβρίου 2008 - 12:16 μ.μ.\nΤέτοιο κόλλημα έχω "φάει" κι εγώ μ' ένα ορεινό χωριό της Αρκαδίας. Πάνω από 10 χρόνια το επισκέπτομαι συνεχώς. Πέρα από την ομορφιά του τοπίου είναι και η ομορφιά των ανθρώπων που σε κρατάει κοντά του. Όσο για την Κρήτη, αυτό είναι αναπόσπαστο κομμάτι του πολιτισμού της. Φιλιά\nΑθηνά 4 Νοεμβρίου 2008 - 2:30 μ.μ.\nΕγώ (to agrimi) ΕΙΜΑΙ από τη Κρήτη, όμως "κόλησα" αλλού. Περίεργο δεν είναι;\n(φιλιά και χαιρεστίσματα απ' το παλιό το φτωχοκάλυβο το 360.yahoo)\nHfaistiwnas 4 Νοεμβρίου 2008 - 3:41 μ.μ.\nΛάκης Φουρουκλάς - Lakis Fourouklas 4 Νοεμβρίου 2008 - 5:00 μ.μ.\nΚι εσύ το βιολί σου με την Κρήτη. Μέχρι να πεθάνω από αποθυμιά και να'χεις το κρίμα μου:) Καλό σου βράδυ\npafa64 4 Νοεμβρίου 2008 - 6:05 μ.μ.\nΈχω πάει στο χωριό\nαλλά πάντα βράδυ\nγια βραστή γίδα, ρακή\nκαι μακαρόνια χειροποίητα\nπου τα φτιάχνουν μόνοι τους.\nΔύο χρονιές 2002-03\nπου πήγα στην Κρήτη\nπέρασα και από Κριτσά\nκαι από Κρούστα.\nΚαταπληκτικά ήταν όταν φεύγοντας\nτη νύχτα χωρίς φεγγάρι πάνω στο\nβουνό είχε τόση σκοτεινιά\nπού ο ουρανός με τα αστέρια\nήταν σα να κοιτάς από τηλεσκόπιο\nμέχρι και ο γαλαξίας φαίνονταν\nήταν κάτι που δεν το έχουμε συνηθίσει οι κάτοικοι των\nΦΥΡΔΗΝ-ΜΙΓΔΗΝ 5 Νοεμβρίου 2008 - 12:31 π.μ.\nΠολύ ενδιαφέροντα όλα αυτά για τον Κρουστα και τα έθιμά του.\nΠάντως, εφτάζυμο δεν πρόκειται να φτιάξω\ndyosmaraki 5 Νοεμβρίου 2008 - 7:57 π.μ.\nΚαλημέρα Νίκο με την αστείρευτη θεματολογία σου για τον λαϊκό μας πολιτισμό.\ndyosmaraki 5 Νοεμβρίου 2008 - 8:01 π.μ.\nΑυτόν τον πολιτισμό αναγνωρίζουμε, αυτήν την Κρήτη αγαπάμε, αυτήν την Κρήτη στηρίζουμε.\nΤην Κρήτη με τους χοχλιούς της, τις τοπικές της γεύσεις και τα τοπικά της αυθεντικά προϊόντα.\nΤην Κρήτη με τους απλούς και αυθόρμητους ανθρώπους της.\nΜια όμορφη καλημέρα να έχεις Λάκωνα\ndyosmaraki 5 Νοεμβρίου 2008 - 8:03 π.μ.\nΩρες είναι να μου πεις πως το χωριό της Αρκαδίας που επισκέπτεσαι είναι ο Κοσμάς με τις υπέροχες καρυδόπιτες....\nΕχεις δίκιο την ομορφιά ενός τόπου εκτός από το φυσικό περιβάλλον την κάνουν οι όμορφοι άνθρωποι.\ndyosmaraki 5 Νοεμβρίου 2008 - 8:10 π.μ.\nΑθηνάααααα καλό μου αγριμάκι, παλιά μου γειτόνισα, δεν ξέρεις πόσο χαίρομαι που σε βλέπω εδώ.Αλλαξα blogoγειτονιά και χαθήκαμε.\nΣε κάθε άνθρωπο ένας τόπος μιλάει διαφορετικά. Είναι αυτό το κλικ που σου κάνει και σε κρατάει δέσμιο.\nΕσένα το κλικ στο έκανε η Ικαρία, και την λάτρεψες. Εμένα κατά κύριο λόγο τα Δωδεκάνησα αλλά και κάποια χωριουδάκια της Κρήτης. Τον gvarvakis κάποιο χωριό της Αρκαδίας. Είναι αυτή η "κάποια" μαγική στιγμή που η καρδιά καθενός από εμάς θα συνομιλήσει με έναν τόπο και θα σταθεί εκεί.\nΦιλιά πολλά αγαπημένο μου αγριμάκι, καλώς σε βρήκα και εδώ.\ndyosmaraki 5 Νοεμβρίου 2008 - 8:11 π.μ.\nΚαλημερούδια καλέ μου Ηφαιστιωνάκο\ndyosmaraki 5 Νοεμβρίου 2008 - 8:16 π.μ.\nΝαι καλά, και εσύ δεν πας πίσω με τις φωτογραφίες από το αγαπημένο μου Chiang Mai και την αναγγελία πως σε δυό εβδομάδες θα είσαι εκεί.\nΔηλώνω πως ζηλεεεεεύωωωω\nΥΓ. Μου έδωσες αφορμή για ένα αφιέρωμα στο Chiang Mai (λίαν συντόμως)\ndyosmaraki 5 Νοεμβρίου 2008 - 8:18 π.μ.\nΗ περιγραφή σου απερίγραπτη. Τέτοια περιγραφή πρέπει σε αυτά τα χωριά που έχουν διατηρήσει τον φυσικό τους πλούτο.\nΟμορφη καλημέρα να έχεις\ndyosmaraki 5 Νοεμβρίου 2008 - 8:22 π.μ.\nΚαλή μου Γλαρένια, ομολογώ πως θα συμφωνήσω μαζί σου. Οπως θα διάβασες στο άλλο blog εκτός των υπολοίπων, μία από τις προϋποθέσεις είναι για όση ώρα διαρκεί η προετοιμασία της παρασκευής να μην μιλάει κανείς. Πράγμα πολύ δύσκολο\n(ειδικά για μένα)\nΚαλημέρα και πολλα φιλιάααα\nΥΓ. Ευχαριστώ για το ποδαρικό στο καινούργιο blog\ncinderella 5 Νοεμβρίου 2008 - 10:18 π.μ.\nAχ το νησί μου!!!\nΑχ τι μου έκανες πρωί πρωί Δυοσμαράκι μου!!\nΚαλημέρες από το Λονδινάκι.\nΑσκαρδαμυκτί 5 Νοεμβρίου 2008 - 1:55 μ.μ.\nΣκέφτομαι να αραιώσω λίγο τις επισκέψεις μου στην Κρήτη! Είναι μεγάλη γαμπροπαγίδα!\ntovene592 5 Νοεμβρίου 2008 - 5:27 μ.μ.\nόχι μόνο μπορείς να κολλήσεις με ένα μέρος που έχεις πάει, αλλά μπορεί και να ερωτευτείς ένα μέρος που ποτέ δεν έχεις πάει αλλά ονειρεύεσαι να το κάνεις.\nη κρήτη φοβερή, οι κρητικοί ακόμη περισσότερο! ευχαριστώ και για το σχόλιο στο τιουμπ! ;-)\ndyosmaraki 5 Νοεμβρίου 2008 - 5:31 μ.μ.\nΕίπα να σου στείλω λίγο ήλιο από την πατρίδα....εκεί στο Λονδίνο\ndyosmaraki 5 Νοεμβρίου 2008 - 5:33 μ.μ.\nΚαλέεεεε ασκαρ τση Κρητικοπούλες φοβάσαι μωρέ???? Και είναι όμορφες κοπελούδες μα και καλές μαγείρισες....\ndyosmaraki 5 Νοεμβρίου 2008 - 5:35 μ.μ.\nΚαι τα όνειρα πολλές φορές πραγματοποιούνται!\nΕίναι όμορφο πράγμα να ονειρεύεται κανείς....\ngremiii 6 Νοεμβρίου 2008 - 1:04 π.μ.\nμου θύμισες τη γιαγιουλίνα μου που σπάει με τις ώρες καρύδια για να μας ετοιμάσει την καρυδόπιταααααα. Ααααα!\nΠ 6 Νοεμβρίου 2008 - 9:10 π.μ.\nΧαίρομαι που αγαπάτε το τόπο μας .Τά ποιό ενδιαφέροντα χωριά είναι τα απομονωμένα(όπου δεν έχει φτάσει ο τουρισμός ακόμη) όπως είναι και το χωριό μας τα Περβολάκια .Τό ιστολόγιο μας βρίσκεται ακόμη στην αρχή ,στην συνέχεια θα αναρτηθούν ενδιαφέροντα πιστεύουμε λαογραφικά στοιχεία για την περιοχή μας .Βλέπω ότι ενδιαφέρεσθε και για τα φαγητά μας . Το καλοκαίρι μάλλον θα χάσατε στον Μακρύ Γιαλό την παρουσίαση όλων των φαγητών της περιοχής μας . Ελπίζουμε του χρόνου να έχουμε κάτι ενδιαφέρον και στο χωριό μας .\ndyosmaraki 6 Νοεμβρίου 2008 - 9:50 π.μ.\nΩστε και καρυδόπιτα φτιάχνει η γιαγιά ε?\nΠου είπαμε πως βρίσκεται η γιαγιά?\ndyosmaraki 6 Νοεμβρίου 2008 - 9:54 π.μ.\nΠολύ χαίρομαι για πρωτοβουλίες ευαισθητοποιημένων πολιτών για την ανάδειξη της ιστορίας του τόπου τους.\nΕύχομαι να είναι καλορίζικο το νέο blog, και να μας βοηθήσει να γνωρίσουμε τον τόπο σας.\nΗ αλήθεια είναι πως δεν έχω επισκεφτεί τα περβολάκια και τον Μακρύ Γιαλό. Υπόσχομαι όμως την επόμενη χρονιά (καλά νάμαστε) να τα αναζητήσω.\nΕυχαριστώ πολύ για τις πολύτιμες πληροφορίες. Σας καλωσορίζω σε αυτήν εδώ την διαδικτυακή γωνιά.\nikor 6 Νοεμβρίου 2008 - 6:49 μ.μ.\nΗ φιλοξενία στα χωριά της Κρήτης είναι όντως καθηλωτική!\nΤο ότι όλες οι πόρτες των σπιτιών είναι πάντα ανοιχτές, αλλά και η επιμονή τους κάτι να σε φιλέψουν είναι παραδείγματα προς μίμηση.\nΑλλά για όσους έχουν μάθει να μιμούνται τον φόβο και τον καθωσπρεπισμό, αυτό είναι σίγουρα δύσκολο...\nαντωνης 7 Νοεμβρίου 2008 - 8:00 μ.μ.\nΟ,τι και να γραψω θα ειναι πολυ λιγο γι' αυτη την καταπληκτικη σου αναρτηση.\nΘα μεινω μονο σε δυο σημεια.\nΣυμφωνω απολυτα με το σημειο που εγραψες για τον "πολιτισμο της μεζονετας" και την αποστροφη των νεων για την ασχολια τους με τη γεωργια και την κτηνοτροφια. Αυτο δυστυχως θα το πληρωσουμε πολυ ακριβα σε λιγα χρονια.\nΤο δευτερο ειναι οτι για μενα ο πιο αγαπημενος νομος της Κρητης ειναι το Λασιθι. Ακριβως γιατι δεν ειναι τοσο τουριστικο και γιατι μπορει να βρεις την κρητικη φιλοξενια σε μερη οπως αυτο που μας ταξιδεψες με την αναρτηση σου αυτη.\nΚαταπληκτικο το βιντεακι!!!\nΧιλια μπραβο δυοσμαρακι.\ndyosmaraki 7 Νοεμβρίου 2008 - 8:19 μ.μ.\nΣε ευχαριστώ για τα καλά σου λόγια Αντώνη μου.\nΤο link για το εφτάζυμο το είδες???\nΖωντάνεψε το "life anti style"...\nαντωνης 7 Νοεμβρίου 2008 - 8:21 μ.μ.\nΦυσικα και το ειδα το αλλο μπλογκ, εχω αφησει ηδη σχολιο και εκει.\ndyosmaraki 7 Νοεμβρίου 2008 - 8:26 μ.μ.\nΟΚ δεν το είδα εγώ\nΚαλό Σαββατοκύριακο και σε σένα Αντώνη, καλά να περάσεις\ntzonakos 9 Νοεμβρίου 2008 - 1:21 π.μ.\nΜε τρέλανες ! Αμύγδαλα και ρακή, ω ρε γλέντια ! Το εχω κάνει σε χωριό στην Ηπειρο αλλα με καρύδια.\nΠρέπει να ναι πολυ όμορφα εκει, και μενα μ αρέσει σε χωριά να μαθαίνω πώς περνάνε, τι κάνουν και γιατί.\nΕνα απο τα επόμενα στο πλάνο ταξίδια θα ειναι προς Αγ. Νικόλα, Κρήτη.\nΜου αρεσουν πολυ οι φωτογραφίες που επέλεξες να βάλεις στο θέμα.\nΜου δίνουν να καταλάβω πώς ειναι εκει.\ndyosmaraki 9 Νοεμβρίου 2008 - 7:16 μ.μ.\nΤζόναξ καλά θα κάνεις να πας προς Αγ. Νικόλα.Εχει μέρη να γυρίσεις όταν ξέρεις. Θα ακολουθήσουν και άλλες σχετικές αναρτήσεις για τις γύρω περιοχές με περισσότερες πληροφορίες και φωτογραφικό υλικό.\nMairi Lagana 7 Απριλίου 2013 - 7:03 μ.μ.\nΣυγχαρητήρια για την προβολή του χωριού που γεννήθηκε ο παππούς μου με συγκινήσατε αφάνταστα σας ευχαριστώ\nDyosmaraki tis paradosis 4 Ιουλίου 2013 - 9:24 π.μ.\nΕστω και καθυστερημένα, σε ευχαριστώ πολύ Μαίρη μου για το σχόλιό σου και σε καλωσορίζω σε αυτήν εδώ τη μικρή διαδικτυακή γωνιά.


Covid-19 και υπηρεσίες παροχής νερού (Δηλώσεις της EurEau) – Συμβούλιο Αποχετεύσεων Λάρνακας\nΜεριμνούμε για την ασφάλεια των καταναλωτών μας\nΕν μέσω της πανδημίας του Covid-19, οι καταναλωτές μας πιθανό να έχουν διάφορες ερωτήσεις και ανησυχίες σε θέματα που αφορούν το νερό. Σύμφωνα με τις τελευταίες πληροφορίες του ΠΟΥ (Παγκόσμιος Οργανισμός Υγείας) και των Ηνωμένων Εθνών, ο ιός SARS-CoV-2 δεν μεταδίδεται μέσω του νερού.\nΒάσει όλων των μέχρι σήμερα διαθέσιμων επιστημονικών στοιχείων, έχει διαπιστωθεί ότι το πόσιμο νερό που καταναλώνουμε είναι προστατευμένο από τον ιό.\nΕάν το νερό σας προέρχεται από υπόγεια ύδατα, ο υδροφόρος ορίζοντας καλύπτεται από στρώματα εδάφους και πετρωμάτων, καθιστώντας το ασφαλές από οποιαδήποτε μόλυνση.\nΕάν το νερό της βρύσης που καταναλώνετε αντλείται από επιφανειακές πηγές υδάτων (φράγματα ή/και μονάδες αφαλάτωσης), οι οργανισμοί παροχής πόσιμου νερού διαθέτουν σύστημα πολλαπλών σταδίων επεξεργασίας νερού εφαρμόζοντας τουλάχιστον διαδικασίες όπως η κροκίδωση, η διήθηση και η απολύμανση. Από την πείρα μας, αλλά και από αποτελέσματα ερευνών που διενεργήθηκαν, διαπιστώνουμε ότι οποιοσδήποτε ενδεχόμενος ιός εξαλείφεται αποτελεσματικά και ουσιαστικά μέσω του εν λόγω πολυεπίπεδου συστήματος επεξεργασίας νερού.\nΟι οργανισμοί παροχής πόσιμου νερού διεξάγουν τακτικούς ελέγχους που εγγυώνται ότι το νερό είναι καθαρό και ασφαλές.\nΕπίσης, σύμφωνα με τις πιο πρόσφατες επιστημονικές έρευνες, ο κίνδυνος άμεσης μετάδοσης του Covid-19 μέσω κοπράνων μολυσμένων ατόμων φαίνεται να είναι πολύ χαμηλός. Μέχρι σήμερα δεν έχει γνωστοποιηθεί οποιαδήποτε μετάδοση του ιού μέσω στοματικής-περιττωματικής οδού.\nΑξίζει, επίσης, να σημειωθεί ότι πολλές μελέτες βρίσκονται σε εξέλιξη κατά τη διάρκεια αυτής της κρίσης. Τα ολλανδικά ινστιτούτα ερευνών KWR και RIVM ανακοίνωσαν στις 25 Μαρτίου 2020 ότι εντόπισαν ίχνη του RNA του ιού σε ακατέργαστα λύματα. Το RNA είναι το γενετικό υλικό του ιού. Το γεγονός αυτό έχει επιβεβαιωθεί κατόπιν ανάλυσης της εισροής λυμάτων σε εννέα σταθμούς επεξεργασίας λυμάτων της Φλαμανδίας (Βέλγιο). Στην ίδια ανάλυση, διαπιστώθηκε ότι η εκροή είναι εξ ολοκλήρου απαλλαγμένη από το RNA του ιού.\nΕίναι, συνεπώς, απαραίτητο να τονισθεί ότι η παρουσία ιχνών RNA δεν σχετίζεται με οποιονδήποτε «ζωντανό» ή λοιμογόνο ιό.\nΌλες οι μέχρι σήμερα διαθέσιμες πληροφορίες αποδεικνύουν ότι τα άτομα που εργάζονται στον τομέα λυμάτων είναι καλά προστατευμένα εφόσον τηρούν τις συνήθεις προφυλάξεις υγείας και ασφάλειας, και δεδομένου ότι χρησιμοποιούν τον απαιτούμενο εξοπλισμό ατομικής προστασίας.\nΗ τρέχουσα κρίση είναι πιθανό να έχει προκαλέσει διακοπή στον εφοδιασμό εξοπλισμού ατομικής προστασίας. Η Ευρωπαϊκή Ένωση και οι εθνικές αρχές κάθε χώρας οφείλουν να διασφαλίζουν ότι οι λειτουργοί επεξεργασίας λυμάτων θεωρούνται κρίσιμης σημασίας, κατοχυρώνοντας την προτεραιότητά τους σε θέματα πρόσβασης σε εξοπλισμό ατομικής προστασίας.\nΟι οικιακοί καταναλωτές οφείλουν να χρησιμοποιούν ορθά την τουαλέτα, απομακρύνοντας μέσω της δεξαμενής μόνο ούρα, κόπρανα και χαρτί τουαλέτας, και ακολουθώντας υπεύθυνα τις συνήθεις προφυλάξεις κατά τη διάθεση βιολογικών (ανθρώπινων) αποβλήτων. Οποιαδήποτε άλλα απόβλητα όπως υγρά μαντηλάκια, χαρτί κουζίνας και πλαστικά ή λατέξ γάντια πρέπει να απορρίπτονται στον κάδο σκουπιδιών μαζί με άλλα οικιακά απορρίμματα.\nΟι οργανισμοί διαχείρισης λυμάτων ανά την Ευρώπη εντοπίζουν έναν ολοένα αυξανόμενο αριθμό των εν λόγω αντικειμένων στο αποχετευτικό σύστημα, με αποτέλεσμα να προκαλείται απόφραξη σωλήνων, αντλιών και αποχετευτικών αγωγών, αλλά και πλημμύρες. Βοηθήστε μας να διατηρήσουμε την ορθή λειτουργία του αποχετευτικού σας συστήματος.\nΤο μήνυμα προς όλους τους καταναλωτές υπηρεσιών νερού ανά την Ευρώπη είναι σαφές: το πόσιμο νερό που καταναλώνετε και το αποχετευτικό σας σύστημα είναι και θα παραμείνουν ασφαλή. Εμείς εργαζόμαστε 24 ώρες το εικοσιτετράωρο, 7 ημέρες την εβδομάδα για να εξακολουθούμε να σας παρέχουμε τις υπηρεσίες αυτές όπως κάναμε πάντα!\nΣχετικά με την EurEau\nΗ EurEau είναι η «φωνή» της Ευρώπης στον τομέα των υδάτων. Εκπροσωπεί οργανισμούς διαχείρισης πόσιμου νερού και επεξεργασίας λυμάτων από 29 διαφορετικές χώρες ανά την Ευρώπη, τόσο από τον ιδιωτικό όσο και από τον δημόσιο τομέα.\nΜέλη της EurEau είναι 32 εθνικές οργανώσεις παροχής νερού, μεταξύ των οποίων και ο Σύνδεσμος των Συμβουλίων Ύδρευσης και Αποχέτευσης της Κύπρου. Ο οργανισμός φέρνει κοντά εθνικούς επαγγελματικούς φορείς με σκοπό τη διαμόρφωση ευρωπαϊκών πολιτικών σε θέματα διαχείρισης ποιότητας νερού, αποτελεσματικής χρήσης πόρων και πρόσβασης στο νερό για τους πολίτες και τις επιχειρήσεις της Ευρώπης. Η γενική διεύθυνση της EurEau έχει την έδρα της στις Βρυξέλλες.\nΑπασχολώντας άμεσα 476,000 εργαζόμενους, ο ευρωπαϊκός τομέας των υδάτων έχει αξιόλογη συμβολή στην ευρωπαϊκή οικονομία.


Λοπετέγκι: «Το ΑΠΟΕΛ πήγε να αποκλείσει τον Άγιαξ, θέλει προχοσή», 24Sports & News\n02 ΟΚΤΩΒΡΙΟΥ 2019 - 14:04\nΠραγματοποιήθηκε η προγραμματισμένη διάσκεψη τύπου του Χουλιέν Λοπετέγκι ενόψει του αγώνα της Σεβίλλης με το ΑΠΟΕΛ. Ο τεχνικός της Ισπανικής ομάδας σημείωσε πως οι «Γαλαζοκίτρινοι» είναι μια καλή ομάδα η οποία χρειάζεται προσοχή.\nΓια τον όμιλο και το αγώνα με το ΑΠΟΕΛ: «Ο όμιλος μας δεν είναι εύκολος. Το ΑΠΟΕΛ πήγε να αποκλείσει τον Άγιαξ και πριν χρόνια απέκλεισε την Μπιλμπάο. Πρέπει να δουλέψουμε σκληρά. Ο αντίπαλος είναι πολύ καλή ομάδα. Πρέπει να συγκεντρωθούμε γιατί είναι ένα σημαντικό παιχνίδι για μας. Χρειαζόμαστε την μέγιστη συγκέντρωση αν θέλουμε να πετύχουμε μια σημαντική νίκη».\nΓια το που θα βρισκόταν το ΑΠΟΕΛ αν αγωνιζόταν στην Ισπανία: «Δεν ξέρω σε τι θέση θα ήταν αν έπαιζε στην Ισπανία αλλά ξέρω ότι είναι μια πολύ καλή ομάδα».\nΓια το πώς θα αγωνιστεί το ΑΠΟΕΛ: «Το ΑΠΟΕΛ έπαιξε με διάφορα συστήματα στα τελευταία ματς. Έρχονται με έναν τίτλο και γνωρίζουμε ότι θα είναι ένα δύσκολο παιχνίδι και πρέπει να παίξουμε καλά για να κερδίσουμε».\nΓια τους παίκτες που θα αγωνιστούν: «Θα επιλέξω την καλύτερη εντεκάδα για το συγκεκριμένο ματς».\nΓια τη σημασία του Europa League: «Ξέρω τι σημαίνει αυτή η διοργάνωση για το κλαμπ».\nΧουράδο: «Δεν έχει ελπίδες το ΑΠΟΕΛ»


61721 ΠΑΠΟΥΤΣΙΑ ΓΙΑ WATERSPORTS AQUA MARINA RIPPLES - AnestisOutdoor\nΒολική εφαρμογή: Δυνατό και ελαστικό polyester ύφασμα με τέλεια εφαρμογή που κινείται άνετα καθώς κινείται το πόδι σας.\nΕλαστικό κολάρο για εύκολη εφαρμογή.\nΣτρογγυλευμένες φτέρνες προς τα πάνω για έξτρα προστασία και φυσική κίνηση.\nΑνθεκτική εξωτερική σόλα από καουτσούκ για καλή πρόσφυση σε ποικιλία επιφανειών.\nΥλικό: 93% polyester / 7% spandex.\nΕλαφρύ : 147gr ( μέγεθος 42/43 ).\nΕξωτερική σόλα με σύστημα αερισμού.


Οδηγούσε , έβλεπε τσόντα ...και αυτοικανοποιείταν με δονητή!\nΤα είδε όλα αστυνομικός που σταμάτησε για έλεγχο αυτοκίνητο με φιμέ τζάμια !\nΣύμφωνα με αυτά που έγραψε στην κλήση που επέδωσε στην 36χρονη οδηγό, οδηγούσε και παράλληλα απολάμβανε τις υπηρεσίες ενός δονητή. Μάλιστα είχε βάλει και μια μικρή τηλεόραση όπου έβλεπε μια ταινία πορνό!\nΟλα αυτά έγιναν σε ενα κεντρικό δρόμο του χωριού στην ΗΠΑ και η γυναίκα είναι αντιμέτωπη με την κατηγορία για "οδήγηση χωρίς απαιτούμενη προσοχή"!\nΔιεθνή Ηotnews Περίεργα Aυτοκίνητο


Κάποια Παρασκευή του περασμένου μήνα, βρισκόμουν εν μέσω βιντεοδιάσκεψης με έναν άνδρα γνωστής τράπεζας, όταν μας διέκοψε ένας απαίσιος θόρυβος. Σηκώθηκε ενοχλημένος για να ερευνήσει την πηγή του θορύβου, ο οποίος ακουγόταν σαν μια βαριοπούλα έτοιμη να σπάσει τον τοίχο του.\nΟ θόρυβος υποχώρησε μετά από λίγο, αλλά πάνω που αναρωτιόμουν για ποιο λόγο μια τράπεζα να αφήνει οικοδόμους να εκτελούν εργασίες τόσο κοντά στους εργαζόμενούς της, στη μέση μιας εργάσιμης ημέρας, ο θόρυβος άρχισε ξανά. Τότε ακούστηκαν χτυπήματα στην πόρτα του άνδρα, τα οποία προέρχονταν από μια θυμωμένη -όπως ακουγόταν- γυναίκα. Είχα πια σαστίσει. Τι σόι τράπεζα ήταν αυτή;\nΌπως αποδείχθηκε, δεν ήταν τράπεζα. Ήταν μια πολυκατοικία. Ο άνδρας από τον οποίο έπαιρνα συνέντευξη, έκανε αυτό που συνήθως έκανε τις Παρασκευές: δούλευε απ’ το σπίτι. Το ίδιο και η γυναίκα που του χτυπούσε την πόρτα, μια γειτόνισσά του, καθώς και άλλοι στην υπόλοιπη πολυκατοικία. Όλοι τους είχαν εκνευριστεί με το θράσος αυτού που τολμούσε να κάνει τέτοιο σαματά, την ώρα που οι ίδιοι προσπαθούσαν να εργαστούν.\nΤους σκέφτηκα όλους αυτούς την περασμένη εβδομάδα, όταν διάβαζα πως τόσοι άνθρωποι στην Κίνα κλήθηκαν να εργαστούν από το σπίτι τους, προκειμένου να περιοριστεί η επιδημία του κορωνοϊού, κάτι που είναι ίσως το μεγαλύτερο πείραμα του κόσμου στην κατ’ οίκον εργασία. Τα πρώτα αποτελέσματα δείχνουν να είναι καλά. Οι μετοχές της εταιρείας videoconverencing Zoom έχουν εκτιναχθεί. Μια άλλη υπηρεσία video chat φέρεται πως έσπευσε να προσθέσει φίλτρο ωραιοποίησης στην εφαρμογή της, αντιδρώντας στην αυξανόμενη ζήτηση. Το διαδίκτυο έχει γεμίσει με συμβουλές για τους μη μυημένους: μην αλλάξετε συνήθειες, βγάλτε τις πιτζάμες και σηκωθείτε απ’ το κρεβάτι, ιδιαίτερα για μια βιντεοκλήση.\nΠροβλέπω πως τα χειρότερα έρχονται. Όταν παρέλυσε η Γαλλία τον Δεκέμβριο λόγω των απεργιών στα μέσα μεταφοράς, ένας φίλος από το Παρίσι μού είπε πως αυτό οδήγησε σε ένα άσχημο χάσμα στο γραφείο του. Κάποιοι managers δεν είχαν πρόβλημα να αφήσουν τους υφιστάμενούς τους να εργαστούν από το σπίτι, ενώ άλλοι απαίτησαν να εμφανιστούν όλοι στο γραφείο, ακόμα και αυτοί που χρειάστηκαν δύο ώρες για να φτάσουν στο γραφείο και άλλες δύο για να γυρίσουν σπίτι τους -εν μέρει με τα πόδια. «Ο κόσμος ήταν ξεθεωμένος», είπε. «Και πολύ κακόκεφος». Η ιστορία του μου θύμισε τον λόγο για τον οποίο ποτέ δεν συμφωνούσα απόλυτα με την κατ’ οίκον εργασία. Είναι άδικη, διότι ακόμα και όταν τα αφεντικά είναι λογικά, δεν μπορούν όλες οι δουλειές να γίνουν απ’ το σπίτι.\nΤην περασμένη εβδομάδα, επιθεωρητές των βρετανικών σιδηροδρόμων ανέφεραν πως ένας συρμός στο Λονδίνο παραλίγο να συγκρουστεί με ένα μηχάνημα συντήρησης, αφού δυο εργαζόμενοι που ήταν υπεύθυνοι εκείνη την ώρα για τις κινήσεις των συρμών είχαν περάσει «σημαντικό μέρος» του χρόνου εργασίας τους εργαζόμενοι από το σπίτι.\nΌπως επισήμαναν, θόρυβοι που ακούγονταν στο βάθος μπορεί να επηρέασαν «κρίσιμες για την ασφάλεια επικοινωνίες», κάτι που μπορώ να φανταστώ πολύ καλά μετά τη βιντεοκλήση που είχα με τη βαριοπούλα. Το γραφείο σού δίνει επίσης καλύτερες δυνατότητες να βρεις νέες ιδέες, και το κρισιμότερο, να ακούσεις περισσότερα κουτσομπολιά.\nΑντιλαμβάνομαι πως δεν συμβαδίζω με την εποχή. Ένας συνάδελφός μου που ήταν στο Νταβός τις προάλλες άκουσε στέλεχος κορυφαίας αμερικανικής εταιρείας προσλήψεων να λέει πως η εξ αποστάσεως εργασία έχει γίνει το ταχύτερα αναπτυσσόμενο εργασιακό επίδομα. Γιατί; Διότι δεν κοστίζει τίποτα στους εργοδότες και οι εργαζόμενοι το λατρεύουν. Αυτό συνάδει με τα αποτελέσματα έρευνας της Gallup, που έδειξε ότι το 54% των εργαζομένων στις ΗΠΑ θα άλλαζαν δουλειά, αν είχαν την επιλογή να εργαστούν εξ αποστάσεως.\nΕπίσης, βρίσκομαι στο χείλος της τεράστιας υποκρισίας. Γράφω αυτές τις λέξεις από την τραπεζαρία μου στο σπίτι μου, όπου και καταφεύγω όταν δεν μπορώ να συγκεντρωθώ στο γραφείο. Ως εκ τούτου, τείνω να πιστέψω τις έρευνες που δείχνουν πως η κατ’ οίκον εργασία μπορεί να αυξήσει την παραγωγικότητα. Και γνωρίζω πως υπάρχουν πολλές αποδείξεις πως η ευέλικτη εργασία είναι ένα από τα λίγα πράγματα που μπορεί να κάνει μια εταιρεία για να συμβάλει στη μείωση του μισθολογικού χάσματος μεταξύ φύλων.\nΤελικά, η κατ’ οίκον εργασία δεν είναι ούτε τόσο καλή ούτε τόσο κακή, όσο λέγεται πως είναι. Όπως και πολλά άλλα πράγματα στον σύγχρονο εργασιακό βίο, για πολλούς από εμάς, είναι απλώς κάτι το αναπόφευκτο.